Szabadka Város pályázatának köszönhetően ismét megteremtődtek a feltételek arra, hogy heti egy alkalommal fogadják az olvasni vágyó gyerekeket.

A királyhalmi könyvtárból nemcsak könyveket lehet kölcsönözni, hanem csoportos foglalkozásokra is várják majd a legfiatalabbakat.
Az újranyitás ötletgazdája Magosi Zsuzsanna, Szabadka segédpolgármestere volt. Egy pályázatnak köszönhetően, amit az önkormányzat írt ki, megteremtődtek a feltételek az újranyitásra. Kókai Anasztázia, elnök, Homokszem Civil Szervezet, Királyhalom: „A képzeletüket tudják fejleszteni, ezáltal elképzeli mindazt, ami le van írva. Nem egy kész képet kapnak maguk elé. Ezáltal a kreativitásuk is fejlődik, sőt, még a logikus gondolkodást is pozitívan befolyásolja.”
A helyi könyvtár a Szabadkai Városi Könyvtár keretein belül üzemel, így a királyhalmi tagság az anyaintézményben is érvényes. Kozma Adrienn, igazgató, Szabadkai Városi Könyvtár: „A kihelyezett könyvtárak, vagyis fiókkönyvtárakat a gyerekek szempontjából tartom fontosnak, akiknek nehezebb lehet a bejutás a központi épületbe Szabadkán. Itt főleg erre is fektetjük a hangsúlyt.”
A könyvtárban a helyi Petőfi Sándor Általános Iskola magyar nyelv és irodalom szakos tanára, Pécs Blanka látja el a könyvtárosi feladatokat. Pécs Blanka, magyar nyelv és irodalom tanár, Királyhalom: „A munkaforma az olyan lesz, hogy hetente egyszer tartunk nyitva. Minden hónapban szeretnénk vendéget hívni könyvbemutatóval vagy játékos foglalkozással, mint ahogy ma is kezdjük. Sutus Magdolna meseterapeuta egy mesét fog feldolgozni, közösen a gyerekekkel, ennek a mesének üzenete van. Ezért kértem a gyerekeket, hogy hozzanak egy mesefigurát, amire rá lesz írva az az üzenet, amit ők a mesétől kaptak.”
A könyvtárban új kötetek beszerzését is tervezik. Remélik, hogy ehhez kapnak majd támogatást.

Újból üzemel a könyvtár Királyhalmon

Több év kihagyás után újból üzemel a könyvtár Királyhalmon.

Heti 1 alkalommal fogadják az olvasni vágyó gyerekeket
a királyhalmi könyvtárba.
A királyhalmi könyvtárból nemcsak könyveket lehet kölcsönözni,
hanem csoportos foglalkozásokra is várják majd a gyerekeket.
A királyhalmi könyvtár a Szabadkai Városi Könyvtár
részeként üzemel.
Ezért a királyhalmi tagság
a Szabadkai Városi Könyvtárban is érvényes.
A királyhalmi könyvtárban Pécs Blanka végzi el
a könyvtárosi feladatokat.
Pécs Blanka a helyi Petőfi Sándor Általános Iskola
magyar nyelv és irodalom szakos tanára.
Tervek szerint minden hónapban
vendéget hívnak majd könyvbemutatóval
vagy játékos foglalkozással a királyhalmi könyvtárba.
A könyvtárban új könyvek beszerzését is tervezik.
Remélik, hogy ehhez kapnak majd támogatást.


Hét új légkondicionálóval gazdagodott a Szabadkai Közkórház

A jótékonysági akcióban több szabadkai cég is közreműködött, köztük az Električar024 csapata is, akik azok felszerelése mellett, 21 már meglévő klímaberendezést ingyenesen ki is tisztítottak.

Az Električar024 csapata már több jótékonysági akcióban is részt vett. Nemrégiben egy belgrádi általános iskolának ajándékoztak két klímaberendezést és segített azok felszerelésében, ahová sajátos nevelési igényű gyermekek járnak. A Szabadkai Közkórháznak most 2 klímaberendezést ajándékoztak.
Antunović László, az Električar024 munkaszervezője: „Állandóan vannak ilyen akcióink, most jelenleg vár ránk egy óvoda a Prozivkán, ott a szülők összegyűjtötték egy klímaberendezésre a pénzt, ahol megint a mi cégünk fogja állni a betelepítését, sőt a cégünk fel is ajánlotta, hogy beszerzési áron adja nekik a klímaberendezést. A jövőben pedig meglátjuk, kinek, hogy kell a segítség, tehát mi itt vagyunk."
Az Električar024 mellett még egy szabadkai és egy belgrádi cég is 2-2 klímaberendezést ajándékozott a Szabadkai Közkórháznak. A jótékonysági akcióról hallva, a rehabilitációs központ egyik páciense is adományozott egyet, így a Szabadkai Közkórház rehabilitációs központja 4, a gyermekosztály pedig 3 új klímaberendezéssel gazdagodott.
Dr. Nevenka Kosanović, a Szabadkai Közkórház rehabilitációs osztályának vezetője: „Még egyszer meg szeretném köszönni az adományozóknak, elsősorban az Električar024 cég csapatának, illetve Tóth Alexnak is, aki a rehabilitációs központ egyik páciense és aki egy klímaberendezést adományozott nekünk."
A doktornő hozzátette, az berendezések megkönnyítik majd a dolgozók és a páciensek életét is, hiszen a rehabilitációs központban nyáron 30 fok meleg is volt.
Dr. Branka Milisavljević, a Szabadkai Közkórház segédigazgatója: „Mindannyian tudjuk, hogy a hőség miatt milyen körülmények között kell dolgoznunk, ezért ez egy nagy segítség, különösen azok a páciensek számára, akik itt tartózkodnak egész nap, ez által pedig elviselhetőbbé tehetjük az itt töltött időt."
A segédigazgató kiemelte, biztos abban, hogy lesz még folytatása ennek a jótékonysági akciónak, hiszen a segítség mindig elkél.

7 új légkondicionáló gépet kapott a Szabadkai Közkórház

Az Električar024 nevű vállalat 2 klímaberendezést ajándékozott a Szabadkai Közkórháznak.

Az Električar024 vállalat az új klímákat felszerelte
és még 21 meglévő klímát
ingyenesen ki is tisztított a kórházban.
A Szabadkai Közkórháznak 1 másik szabadkai cég is
2 klímaberendezést adományozott.
A Szabadkai Közkórháznak 1 belgrádi cég is
adományozott 2 klímaberendezést.
Belgrád Szerbia fővárosa.
A jótékonysági akcióról hallva 1 kórházban ápolt beteg is
megajándékozta a kórházat 1 klímaberendezéssel.
Így a Szabadkai Közkórház rehabilitációs központja
4 új klímát kapott,
a gyermekosztály pedig 3 új klímát kapott.
Dr. Nevenka Kosanović a szabadkai kórház doktornője
megköszönte az új klímaberendezéseket
az adományozóknak.
A doktornő elmondta, hogy a klímák megkönnyítik majd
a kórházban dolgozók és a betegek életét is.
A doktornő azt is elmondta, hogy a klímák nélkül
nyáron nehéz dolgozni a kórházban,
és a betegeknek is nehezebb a melegben.
A doktornő elmondta, hogy a Szabadkai Közkórháznak
mindig jól jön a segítség.


Szabadka: Keddtől rendes menetrenddel közlekednek a buszok

A településközi járatok is megindulnak, a zombori viszont még szünetel.

Szeptember elsejétől, keddtől visszatér a rendes menetrend a Szabadkai Utasszállító Közvállalat buszjáratainál. A diákbuszok is járnak majd és a zombori kivételével a településközi járatok is. Szegedre viszont nem indul jármű - közölte a Subotica-trans.

Keddtől rendes menetrenddel mennek a buszok Szabadkán.

Kedd szeptember 1-je,
holnap lesz.
A Subotica-trans buszai
mennek rendes menetrenddel
keddtől Szabadkán.
A településközi járatok is
megindulnak kedden.
Településközi járat például
a Szabadka és Horgos közötti járat,
vagy a Szabadka és Magyarkanizsa
közötti járat.
Keddtől a diákbuszok is
megindulnak.
A zombori járat
továbbra is szünetel.
A Subotica-trans
még nem indít buszt
Szegedre sem.
Még több információt
a buszok menetrendjéről
a Subotica-trans internetes
oldalán lehet olvasni:
https://sutrans.rs/


Mától olcsóbban tankolhatunk

A 95-ös benzin literenkénti ára 0,24 dinárral csökkent, és jelenleg 176,05 dinárba kerül, a gázolaj literenkénti ára pedig 0,42 dinárral lett olcsóbb, most 187,23 dinárba kerül a kutakon.

Kannába is tölthetnek üzemanyagot a mezőgazdászok Szerbiában. A szerb kormány döntése értelmében az üzemanyagtartály mellett 60 literig tankolhatnak az üzemanyag szállítására szolgáló kannákba. Ezzel elsősorban a mezőgazdasági termelőket akarják segíteni, hogy azok zavartalanul használhassák eszközeiket. Az állam 179 dinárban korlátozta literenként a gázolaj árát a NIS töltőállomásain a gazdálkodók számára.
A szerbiai kereskedelmi minisztérium a töltőállomásokat is értesítette a változásról, és arra kötelezi őket, hogy maradéktalanul alkalmazzák ezeket az árakat.

Mától olcsóbban tankolhatunk

Aleksandar Vučić bejelentette, hogy mától olcsóbban tankolhatunk Szerbiában.

Aleksandar Vučić a szerb államfő.
Ma március 18-a, péntek van.
A szerb államfő elmondta,
hogy nem drágul tovább
az üzemanyag az országban.
A következő 1 hétben a benzin literenkénti ára
0,24 dinárral lesz olcsóbb.
A következő 1 hétben a dízel literenkénti ára
0,42 dinárral lesz olcsóbb.
Kannába is tölthetnek üzemanyagot
a mezőgazdászok Szerbiában.
Az üzemanyagtartály mellett 60 literig
tankolhatnak a kannákba is a mezőgazdászok.
A szerb állam 179 dinárra fagyasztotta le
a dízel literenkénti árát
a NIS töltőállomásokon a mezőgazdák számára.
Töltőállomás ugyanaz, mint a benzinkút.


A héten +6 és +4 dinár

6 dinárral kell többet fizetni mától a dízelért és 4-gyel többet a benzinért Szerbiában - közzétették az elkövetkező egy hétben érvényes üzemanyagárakat.

Egy liter eurodízel 218 dinárba, míg egy liter ólommentes benzin 205 dinárba kerül mától. Az elmúlt három hónapban a dízel Szerbiában több mint 20 dinárral drágult, míg a benziné több mint 17-el. Az üzemanyag piaci ára ezeknél lényegesen magasabb, de a szerb kormány árstopja gátat szab a nagyobb mértékű áremelkedésnek. Az árstopot egyébként éppen tegnap hosszabbították meg az üzemanyagokra vonatkozóan július 31-ig.

Mennyivel drágult az üzemanyag?

Péntektől újra megdrágult az üzemanyag Szerbiában.

Péntek július 1-je, tegnap volt.
Péntektől 6 dinárral kell többet fizetni a dízelért.
Péntektől 4 dinárral többet kell fizetni a benzinért.
Ez azt jelenti, hogy most már
1 liter eurodízel 218 dinárba került.
Az 1 liter benzin most már 205 dinárba kerül.
Az elmúlt 3 hónapban a dízel Szerbiában
több mint 20 dinárral drágult.
Az elmúlt 3 hónapban a benzin Szerbiában
több mint 17 dinárral drágult meg.
Szerbiában az üzemanyagokra vonatkozó árstopot
tegnap hosszabbították meg július 31-ig.


Május 15-én folytatódik a Vedd el a számlát és nyerj! elnevezésű nyereményjáték

A játék szabályai nem változnak és a számlákat tartalmazó borítékokat már ma is be lehet küldeni – jelentette be Siniša Mali, szerb pénzügyminiszter. Az előző játékban mintegy 11 és fél millió borítékot küldtek be a polgárok.

Horvát Katalin előre megérezte, hogy nyerni fog a Vedd el a számlát, és nyerj! elnevezésű játékban. A bezdáni nő számlákkal teli borítékját még január 30-án húzták ki. Nyereménye egy Fiat 500 L típusú személygépkocsi volt.
Ön is erősítheti a nyertesek táborát, a számlás játék ugyanis újraindul - jelentette be Siniša Mali keddi sajtótájékoztatóján. Ezúttal 16 lakás és 60 Fiat 500 L típusú autó talál gazdára. A játék első köre május 15-én lesz.
Szerbia pénzügyminisztere hozzátette: „A második forduló pedig szeptember, október környékén várható. Nagyon fontos, hogy Szerbia polgárai már mától küldhetik a borítékokat, a szabályok ugyanazok, mint a múlt évben. Az idén április elsejétől kiadott számlák már részt vehetnek a játékban.”
A játékban való részvételhez tíz, egyenként legalább 100 dináros vásárlásról szóló számlát, vagy a kártyás fizetésről szóló bizonylatot kell elküldeni.
A boríték elejére rá kell írni, hogy "Uzmi račun i pobedi 2021", a hátulján pedig a nevünket, címünket és a telefonszámunkat kell feltüntetni. Postaköltséget nem számolnak fel.

Május 15-én folytatódik a Vedd el a számlát és nyerj! nevű nyereményjáték

Május 15-én folytatódik újra a Vedd el a számlát és nyerj! nevű nyereményjáték Szerbiában.

A nyereményjáték szabályai nem változtak.
A játékban való részvételhez
10 számlát kell 1 borítékba rakni.
1 számla minimum 100 dinár értékű kell, hogy legyen.
Kártyás fizetésről szóló számlát is
be lehet küldeni a nyereményjátékra.
A 10 számlát 1 borítékba kell rakni.
A boríték elejére rá kell írni, hogy
"Uzmi račun i pobedi 2021".
A boríték hátuljára rá kell írni
a nevünket, a címünket és a telefonszámunkat.
A postára kell beadni a borítékot.
Nem kell fizetni postaköltséget
a nyereményjátékban való részvételért.
A számlákat tartalmazó borítékokat
április 21-től lehet küldeni a postán.
Az április 1-jétől kiadott számlák
már részt vehetnek a nyereményjátékban.
A mostani nyereményjátékban 16 belgrádi lakás
és 60 Fiat L típusú autó közül lehet nyerni.
Belgrád Szerbiai fővárosa.
A nyertesek első húzása május 15-én lesz.
A nyertesek második húzása szeptemberre
vagy októberre várható.
Horvát Krisztina is részt vett már
a Vedd el a számlát és nyerj! nevű nyereményjátékban.
Horvát Krisztina számlákkal teli borítékját
január 30-án húzták ki.
A nő 1 Fiat 500 L típusú autót nyert januárban.


Drágult az üzemanyag Szerbiában

A benzin literje 3, a dízelé 7 dinárral drágult.

A Kereskedelmi Minisztérium közölte, hogy a 95-ös benzin literje 3 dinárral kerül többe, mint eddig, mostantól 183 dinár az ára. A dízel literenkénti ára 7 dinárral emelkedett, így 217,50 dinárt kell fizetni érte. Az új árak a korábbi 7 nappal ellentétben csak szerdáig, augusztus 31-e éjfélig érvényesek.

Drágult az üzemanyag Szerbiában

Péntek délutántól újra megdrágult az üzemanyag Szerbiában.

Péntek augusztus 26-a, tegnap volt.
A 95-ös benzin literje 3 dinárral
kerül többe, mint eddig.
Mostantól a benzin ára 183 dinár.
A dízel literenkénti ára 7 dinárral emelkedett.
Így jelenleg a dízel 217,50 dinárba kerül.
Az új üzemanyag árak csak szerdáig,
vagyis augusztus 31-e éjfélig érvényesek.
Péntek augusztus 26-a, tegnap volt.
A 95-ös benzin literje 3 dinárral
kerül többe, mint eddig.
Mostantól a benzin ára 183 dinár.
A dízel literenkénti ára 7 dinárral emelkedett.
Így jelenleg a dízel 217,50 dinárba kerül.
Az új üzemanyag árak csak szerdáig,
vagyis augusztus 31-e éjfélig érvényesek.


Olcsóbb lett az üzemanyag

Az előző hetekben tapasztalt áremelkedéshez, vagy éppen stagnáláshoz képest mától olcsóbb az üzemanyag Szerbiában.

Egy héten át az eurodízel literje 203, a benziné pedig 199 dinár lesz, ami azt jelenti, hogy a gázolaj kettő, a benzin pedig három dinárral lesz olcsóbb az elmúlt hét áraihoz viszonyítva.
Az új árak 15 órától lesznek érvényesek.

Olcsóbb lett az üzemanyag Szerbiában

Olcsóbb lett az üzemanyag a szerbiai benzinkutakon.

A dízel 2 dinárral, a benzin 3 dinárral lett olcsóbb.
Ez azt jelenti, hogy a következő hét napban
1 liter dízel 203 dinárba kerül a szerbiai benzinkutakon.
A következő hét napban 1 liter benzin 199 dinárba kerül.
Az új üzemanyagárak péntek délután 3 órától érvényesek.
Péntek május 10-e, tegnap volt.


Júliustól drágul a kenyér

Július elsejétől drágul a T-500-as lisztből készült kenyér Szerbiában. Az új felső árat hivatalosan még nem tették közzé, viszont a szerb kormány közlése szerint a módosítás nem hat ki jelentősen a fogyasztók életszínvonalára.
Zoran Pralica a Szerbiai Pékek Szövetségének elnöke azt mondta, a Sava kenyér ára a következő hónaptól 5 dinárral emelkedik, vagyis 54 helyett 59 dinárba kerül majd. A szerb kormány illetékesei azt mondták, azért van szükség a drágításra, mert emelkedtek a nyersanyagok árai.

Júliustól drágul a kenyér

Július 1-jétől drágul a T-500-as lisztből készült kenyér Szerbiában.

A Sava kenyér ára júliustól 5 dinárral emelkedik,
vagyis 59 dinárba kerül majd.
A Sava kenyér eddigi ára 54 dinár volt.
A drágításra azért van szükség, mert
emelkedtek a nyersanyagok árai is.
A kenyérhez szükséges nyersanyag például
a búza, a liszt, az olaj.
Az új árat hivatalosan még nem tették közzé.
A szerb kormány szerint a drágítás nem lesz nagymértékű.
A szerb kormányban azok a politikusok vannak,
akik döntéseikkel az országot irányítják.


Megkezdték a tanügyi dolgozók egyszeri támogatásának kifizetését

Megkezdődött a 10.000 dináros egyszeri támogatás kifizetése a tanügyi dolgozók számára Szerbiában. Ezenkívül az állam javasolni fogja, hogy az iskoláskor előtti intézményekben dolgozókat hasonló módon az önkormányzatok támogassák.

A szerb állam egyébként idén egyszeri 10 ezer dináros segéllyel támogatta az egészségügyben dolgozókat, valamint 20.000 dinárral a nyugdíjasokat is. Május 16-tól pedig újra jelentkezhetnek a szerb állam 100 eurós támogatására a 16 és 29 év közötti fiatalok.
Csaknem 130.000 tanügyi alkalmazott kapja kézhez az egyszeri segélyt a napokban mondta Siniša Mali pénzügyminiszter a szerb közmédia reggeli műsorában. Elsőként a speciális iskolákban dolgozók kapják készhez az egyszeri segélyüket, majd holnap a felsőoktatásban dolgozók és kutatók, pénteken pedig az általános- és középiskolák alkalmazottai.
„Ebben a hónapban jók az eredményeink, tehát ezért választottunk ki erre a célra pénzt és ahogy megígértük, teljesítsük is azt. Ma, holnap és holnapután 10 ezer dináros egyszeri segély érkezik minden tanügyben dolgozó számlájára, tehát az oktatásban, és minden kutató részére is. Tehát teljesítjük az adott ígéretünket és végeredményben az államháztartásunk stabilitását is bemutatjuk.”
Mali hangsúlyozta, erre a kifizetésre az államnak nem kell hitelt felvennie, ugyanis van elegendő pénz az államkasszában, összesen 160 milliárd dinár. Erre a célra pedig összesen 1,6 milliárd dinárt különítettek el. Egyébként Szerbia államadóssága 52,3 százalék, ami jelentősen kevesebb az Európai Unió által előírt 60 százaléktól. A pénzügyminiszter bejelentette: május 16-tól pedig a 16 és 29 év közötti fiatalok jelentkezhetnek újra a szerb állam 100 eurós támogatására.
„Május 16-án, tehát valamivel több mint két hét múlva kezdődik a legfiatalabbak vagyis a 16 és 29 év közötti fiatalok részére az újabb 100 eurós segélyre való jelentkezés. Már elmondtam, hogy néhány hónappal ezelőtt már kifizettünk 100 eurót, ez az újabb 100 euró részükre.”
Azoknak a fiataloknak egyébként nem kell újból jelentkezniük a 100 eurós támogatásra, akik korábban ezt már megtették - mondta az illetékes miniszter.

Megkezdték a tanügyi dolgozók támogatásának kifizetését

Tanügyi dolgozó például a tanító, a tanár.
Ma kezdték kifizetni a 10 ezer dináros
egyszeri támogatást a tanügyi dolgozók számára.
Ma április 27-e, szerda van.
Összesen 130 ezer tanügyi dolgozó
kapja meg az egyszeri támogatást a napokban.
Ezt Siniša Mali, a szerb pénzügyminiszter mondta.
Elsőként a speciális iskolákban dolgozók
kapják meg a 10 ezer dináros támogatást.
Holnap a felsőoktatásban dolgozók és a kutatók
kapják meg a 10 ezer dináros támogatást.
Holnap április 28-a, csütörtök lesz.
Pénteken az általános és középiskolákban
dolgozók kapják meg a 10 ezer dináros támogatást.
Péntek április 29-e lesz.
Az állam javasolni fogja,
hogy az iskoláskor előtti intézményekben
dolgozók is kapjanak majd támogatást.
Iskoláskor előtti intézményben dolgozik
például az óvónő.
A szerb állam idén egyszeri
10 ezer dináros támogatást fizetett ki
az egészségügyi dolgozóknak is.
Egészségügyi dolgozó például
az orvos, a nővér, az ápoló.
A szerb állam 20 ezer dinárral
a nyugdíjasokat is támogatta idén.
Idén 2022 van.
Május 16-tól pedig újra jelentkezhetnek
a szerb állam 100 eurós támogatására
a 16 év és 29 év közötti fiatalok.
Azoknak a fiataloknak, akik korábban már
jelentkeztek a 100 eurós támogatásra,
azoknak most nem kell újra jelentkezniük.


Nem változnak az üzemanyagárak Szerbiában

Nem változnak az üzemanyagárak az elkövetkező héten Szerbiában. A gázolaj literje továbbra 185 dinárba kerül, a benziné pedig 178 dinárba. Ez azt jelenti, hogy az előző héthez viszonyítva nincs változás.
Az új árakat péntekenként 15 órától jelentetik meg.

Nem változnak az üzemanyagárak

Nem változnak az üzemanyagárak a következő héten Szerbiában.

Ez azt jelenti, hogy a benzin literje 178 dinár marad.
A dízel literje továbbra is 185 dinárba kerül
a szerbiai töltőállomásokon.
Töltőállomás ugyanaz, mint a benzinkút.
Az új üzemanyagárakat minden pénteken
délután 3 órakor határozzák meg.
Péntek április 28-a, tegnap volt.
Az új üzemanyagárakat jövő pénteken
határozzák meg újra az országban.


A szegénység más gondokat okozhat a veszélyeztetett családokban

Mintegy 79 ezer gyermek él szociális segélyre szoruló családban Szerbiában - derül ki a legfrissebb adatokból.

A szociális juttatást 36 ezer gyermekes család kapja meg havi szinten az országban. A legalacsonyabb ilyen jellegű támogatás 1278 dinár volt februárban, a legtöbb pedig 28 500 dinár - közölte a belgrádi szociális központ. A szegénység nem az egyetlen probléma ezekben a családokban - vélik a szakemberek. Számos esetben a rossz anyagi körülmények miatt a gyermekeket kiemelik ezekből a családokból és nevelőszülőkhöz kerülnek.

A szegénység más gondokat is okozhat a nehéz sorsú családokban

Szerbiában 79 ezer gyermek él szociális segélyre szoruló családokban.

Szociális segélyre szoruló családok
a nehéz sorsú családokat jelenti.
Azért nehéz sorsú a család, mert
előfordulhat, hogy nincs mit enniük,
vagy nincs meleg otthonuk és ruhájuk
ezeknek a családoknak.
A szociális támogatást minden hónapban
36 ezer gyermekes család kapja Szerbiában.
A legalacsonyabb pénzbeli támogatás
1278 dinár volt februárban
a szegény sorsú családoknak.
A legtöbb pénzbeli támogatás
28.500 dinár volt februárban
a szegény sorsú családoknak.
A szegénység nem az egyetlen
probléma ezekben a családokban.
Nagyon sokszor a rossz pénzügyi helyzet miatt
a szegény sorsú családoktól elveszik a gyerekeket.
Ezek a gyerekek sokszor nevelőszülőkhöz kerülnek.
Nagy problémát jelent ez a nehéz sorsú családoknak.


Fokozottan ellenőrzik a hús- és tejtermékeket Szerbiában

A meleg miatt fokozottan ellenőrzik az eladásra szánt hús- és tejtermékeket Szerbiában. A felügyelőség emberei főleg Belgrádban és az idegenforgalmi központokban figyelnek oda a romlandó áruk megfelelő tárolására. Az egész eladási láncot követik, vagyis a termékek teljes útját az előállítás helyétől a boltok polcaiig. A leginkább romlandó élelmiszerek közé tartozik a darálthús és az abból készült ételek, a tojás és a majonéz. Az ellenőrzés egyébként egész évben folyamatos: az első hat hónapban 4 ezer kiló húst és 14 ezer liter tejet, illetve tejterméket kellett kivonni a forgalomból.

Ellenőrzik a hústermékeket és a tejtermékeket Szerbiában

Folyamatosan ellenőrzik a hústermékeket és a tejtermékeket Szerbiában.

A nagy meleg miatt kell folyamatosan ellenőrizni
a hústermékeket és a tejtermékeket.
A felügyelők azt ellenőrzik, hogy ne kerüljön ki
romlott hústermék vagy tejtermék a boltok polcaira.
A felügyelők főleg Belgrádban és
az idegenforgalmi központokban
ellenőrzik a hústermékeket és a tejtermékeket.
Belgrád Szerbia fővárosa.
Idegenforgalmi központ olyan hely, ahova sok turista jár.
Idegenforgalmi központ például Újvidék.
A felügyelők szigorúan ellenőrzik
a termékek teljes útját.
Ez azt jelenti, hogy a termékek ellenőrizve vannak
az előállítás helyeiktől a boltok polcaiig.
Az élelmiszerek közül a darálthús és
az abból készült ételek a legromlandóbb ételek.
A tojás és a majonéz is gyorsan meg tud romlani,
főleg a meleg időjárásban.
A hústermékek és a tejtermékek ellenőrzése
egész évben folyamatosan történik az országban.
2021 januárjától júniusáig összesen 4 ezer kiló húst
és 14 ezer liter tejet és tejterméket kellett
kivonni a forgalomból.
Kivonni a forgalomból azt jelenti, hogy
a terméket a romlottsága miatt le kell venni
a boltok polcairól, hogy senki ne tudja megvásárolni.


Elégedetlenek a Szabadka környéki gazdák

Azt mondják, a korábban kapott önkormányzati ígérteket nem tartják be, ezért találkozót kértek a szabadkai polgármestertől.

Az egyeztetést március 12-én, kedden tartják Stevan Bakić polgármesterrel és a város Mezőgazdasági Szakszolgálatainak illetékeseivel. A gazdák részéről a Szabadkai Mezőgazdasági Egyesületek Uniójának képviselői jennek meg, akik nyolc helyi szervezet nevében beszélnek majd. A termelők úgy vélik, a szabadkai agrárpolitika megvalósítását célzó támogatási programtervezet nagyobb részben nem azt tartalmazza, amiben korábban megegyeztek.

Továbbra is elégedetlenek a Szabadka környéki gazdák.

Azt mondják, azokat az ígéreteket, amiket korábban kaptak
nem tartották be.
Ezért találkozót kértek a szabadkai polgármestertől.
Szabadka polgármestere Stevan Bakić.
A megbeszélést március 12-én tartják a gazdák Stevan Bakićtyal.
Holnap lesz március 12-e kedd.
A gazdák úgy gondolják, hogy nem kapták meg
azokat a támogatásokat, amelyeket korábban ígértek nekik.


Az eszköz a megengedettnél nagyobb százalékban tartalmaz egy mérgező anyagot.

Visszahívnak a boltokból Szerbia-szerte egy videójátékokra készített fülhallgatót. A döntés oka, hogy az eszköz a megengedettnél nagyobb százalékban tartalmaz ftalatát származékot, amely mérgező anyag. A kereskedelmi minisztérium oldalán közzétett jelentésből kiderül, hogy egy mikrofonnal ellátott, úgynevezett gamer fülhallgatóról van szó. Színe piros-fekete, sötétszürke dobozban árulták eddig a polcokon.

Nem szabad árusítani ezt a fülhallgatót az országban

Nem szabad a szerbiai boltokban árusítani ezt a fülhallgatót.

Ez a fajta fülhallgató a megengedettnél
sokkal több mérgező anyagot tartalmaz.
Ezt a fülhallgatót videójátékok játszásához készítették.
Ehhez a fülhallgatóhoz mikrofon is tartozik.
A fülhallgató színe piros és fekete,
sötétszürke dobozban árulták eddig a boltokban.
Mostantól tilos árulni ezeket a fülhallgatókat
a szerbiai boltokban.
Ha már megvásárolták ezt a fülhallgatót,
ne használják, mert káros lehet az ember egészségére.


Olcsóbb lesz a sertéshús Szerbiában

A kormány intézkedésének köszönhetően a lapocka kilója átlagosan 173 dinárral kerül majd kevesebbe, a tarja ára 218, a karajé 150 dinárral esik.

Hamarosan a sertéscomb is olcsóbb lesz - ezt a terméket már korábban is árstop alá vonta a szerb kormány, akárcsak a cukrot, tejet, lisztet vagy olajat. A hústermékek ára az utóbbi hetekben látványosan megugrott Szerbiában, legalább 20-30 százalékos drágulást tapasztalni a boltokban. A kormány intézkedésének köszönhetően most némileg elérhetőbb árba kerül nem csak a sertés, hanem vélhetően a csirkehús is, az utóbbira vonatkozó árrést 10 százalékban maximalizálták.

Olcsóbb lesz a sertéshús

A sertéshús ugyanaz, mint a disznóhús.
A sertés lapocka kilója 173 dinárral
kerül majd kevesebbe.
A sertés tarja 218 dinárral lesz olcsóbb,
a karaj 150 dinárral lesz olcsóbb az országban.
Hamarosan a sertéscomb is olcsóbb lesz.
A szerb kormány döntése miatt
lesz olcsóbb a sertéshús Szerbiában.
A hústermékek ára az elmúlt hetekben
nagyon megnőtt az országban.
A mostani döntés miatt olcsóbb lesz
nemcsak a sertés, de a csirkehús is.


Minden üdülési utalvány gazdára talált

Kiosztották az összes felkínált üdülési utalványt, amelyekkel a szerbiai polgárok 5000 dináros kedvezményben részesülhetnek a Szerbia területén található üdülőhelyeken.

Ezt közölte Tatjana Matić, Szerbia idegenforgalmi minisztere. Az állam ezúttal is százezer utalvány igénylésére nyújtott lehetőséget – tette hozzá. Erre a költségvetésből 500 millió dinárt irányoztak elő.
Az üdülési utalvány kizárólag a szálláshely költségeit fedezi, étel és ital nem fizethető vele, de egészségügyi vagy más szolgáltatásra sem használható fel.

Kiosztottak minden üdülési utalványt

Az összes felkínált üdülési utalványt kiosztották Szerbiában.

Az üdülési utalványokra jelentkezni lehetett
a szerbiai postákon.
Az üdülési utalvány 1 igazolás,
amivel 5000 dináros kedvezményt kap a kiránduló.
Szerbia területén található üdülőhelyek fizetésére
szabad csak felhasználni az üdülési utalványokat.
Az üdülési utalvánnyal nem fizethető étel vagy ital.
Az üdülési utalvánnyal nem fizethető
egészségügyi vagy más szolgáltatás.
Az üdülési utalványokat a szerb állam osztotta ki.
Az állam 100 ezer utalványt osztott ki
az arra jelentkező lakosoknak.


Korábban a turisztikai minisztérium közzétette: idén 100 ezer 5 ezer dinár értékű utalványt bocsátanak a lakosok rendelkezésére.

Igényelhetik a támogatást a nyugdíjasok, a munkanélküliek, egyes szociális juttatásokban részesülő személyek, a katonai rokkantsági nyugdíjasok, a bejegyzett gazdaságot üzemeltető személyek, a tanulók, továbbá azok, akik havi jövedelme nem haladja meg a 70 ezer dinárt, és azok is, akik 65 évnél idősebbek, de nem rendelkeznek nyugdíjjal. Bővebb információ a mojasrbija.rs oldalon található.

Szerdától lehet jelentkezni az üdülési utalványokra

Szerdától lehet jelentkezni a szerbiai üdülési utalványokra.

Szerda január 4-e, holnap lesz.
Idén 100 ezer üdülési utalványt osztanak ki
azoknak a szerbiai lakosoknak, akik jelentkeznek rá.
Egy üdülési utalvány értéke 5 ezer dinár.
Az üdülési utalványokra jelentkezhetnek
a nyugdíjasok, a munkanélküliek,
azok a személyek, akik valamilyen szociális
támogatást kapnak, a katonai rokkantsági nyugdíjasok,
a bejegyzett gazdaságot üzemeltető személyek,
a tanulók és azok, akik havi jövedelme
nem több mint 70 ezer dinár.
Azok is jelentkezhetnek a szerbiai üdülési utalványokra,
akik 65 évnél idősebbek, de nem kapnak nyugdíjt.
Az üdülési utalványt szerbiai üdülőhelyen
lehet felhasználni.
Még több információt az üdülési utalványokról
és az azokra való jelentkezésről
a következő internetes oldalon lehet olvasni:
mojasrbija.rs


Ennyivel kell többet fizetni a benzinért a következő egy hétben

Itt a péntek, közzétették a következő egy hétre vonatkozó üzemanyagárakat.

A gázolaj ára nem változott, viszont a benzin ára két dinárral emelkedett. A hivatalos közlés szerint ennek értelmében 1 liter dízelért legtöbb 195, míg a benzinért 175 dinárt kell fizetnünk. A lakosság életszínvonalának megőrzése érdekében, valamint a piac továbbra is instabil helyzetére való tekintettel Szerbia kormánya 2023. december 31-ig korlátozta az olajszármazékok árát.

Többet kell fizetni a benzinért

Ma délután 3 órától érvényesek az új üzemanyagárak Szerbiában.

Ma december 22-e, péntek van.
A dízel ára nem változott.
Ez azt jelenti, hogy 1 liter dízelért továbbra is
195 dinárt kell fizetni a szerbiai töltőállomásokon.
Töltőállomás ugyanaz, mint a benzinkút.
Mától a benzin ára 2 dinárral emelkedik.
Ez azt jelenti, hogy 1 liter benzinért 175 dinárt kell fizetnünk.
Az új üzemanyagárak jövő péntekig érvényesek.
Jövő péntek december 29-e lesz.


Hogyan igényelhető a 60 eurós támogatás?

Mától jelentkezhetnek a lakosok a szerb állam által biztosított 60 eurós támogatásra. Cikkükben lépésről lépesre megmutatjuk, hogyan zajlik a regisztrációs folyamat.

Nagyon egyszerű a 30 plusz 30 eurós állami támogatás igénylése – nyilatkozta a szerb közmédiának Siniša Mali pénzügyminiszter. Erre a célra éjfélkor nyitották meg a szerb állami kincstár honlapján a regisztrációs lehetőséget. A szerb állam harmadik támogatási csomagja, amely felöleli a gazdaság és a polgárok támogatását is, 257 milliárd dinár értékű. Az igénylés rendszere a tavalyihoz hasonlóan nagyon egyszerű, az egész 30 másodpercig tart – mondta a miniszter. Nem kell jelezni igényüket többek között a nyugdíjasoknak és a szociális segélyben részesülőknek, ők automatikusan megkapják a pénzt.
A munkanélkülieknek is regisztrálniuk kell az államkincstár honlapján vagy telefonos úton, ha meg akarják kapni a segélyt. A csak munkanélküliek számára előrelátott további 60 eurós segélyre viszont nem kell külön jelentkezni. Ezt minden munkanélküli megkapja, aki a Nemzeti Foglalkoztatási Szolgálat nyilvántartásában szerepelt.
Jelentkezni május 15-éig lehet, és május 5-én a telefonközpont is megkezdi működését. Siniša Mali bejelentette, hogy május 6-án minden nyugdíjasnak kifizetik a támogatást, május 7-én a szociális segélyben részesülők kapják meg, és május 12-én kezdődnek a kifizetések a többi polgár részére, és várhatóan 20-áig már mindenki megkapja, aki jelezte igényét.
Interneten az igénylést az idp.trezor.gov.rs oldalon lehet benyújtani.
Válasszák ki a Podnošenje prijave, vagyis a jelentkezés benyújtása opciót. Ez után a következő oldalra kerülnek.
Itt három adatot kell megadni.
Az első mezőbe a személyi azonosítószámukat kell megadniuk (JMBG).
Alá az igazolványszámukat kell beírniuk. Amennyiben 7, vagy 8 számjegyű az igazolványszámuk, akkor elé két, vagy egy nullát kell írniuk.
A legalsó mezőben pedig ki kell választaniuk azt a bankot, ahol számlájuk van, vagy ahova szeretnék, hogy az állam utalja a 60 eurós támogatást.
Amikor mind a három mezőt kitöltötték és le is ellenőrizték az adatokat, már csak egy dolog van hátra. El kell küldeniük a kérvényt.
Ezt a Pošalji zahtev gombra kattintva tehetik meg.
Itt megjelenik egy felugró ablak, ahol még egyszer leellenőrizhetik a megadott adatokat.
Miután meggyőződtek róla, hogy minden adat helyes. Kattintsanak a Potvrdi, vagyis a Megerősítés gombra.

Mától lehet jelentkezni a 60 eurós támogatásra

Mától jelentkezhetnek a szerbiai lakosok a 60 eurós támogatásra.

Ma április 28-a, szerda van.
A 60 eurós támogatást a szerb állam
fizeti ki a szerbiai lakosok számára.
A pénzbeli támogatásra az idp.trezor.gov.rs
internetes oldalon lehet jelentkezni.
Május 15-től telefonon keresztül is
lehet jelentkezni a pénzbeli támogatásra.
Az első 30 eurót májusban kapják meg
a szerbiai lakosok.
A második 30 eurót novemberben kapják meg
a szerbiai lakosok.
Így összesen 60 eurós támogatást
kapnak idén az emberek a szerb államtól.
A támogatásra Szerbia minden felnőtt lakosa jelentkezhet.
Felnőtt az, aki betöltötte a 18. életévét.
A jelentkezésre be kell írni az internetkeresőbe
a következő címet:
idp.trezor.gov.rs.
Ez után rá kell kattintani a Podnošenje prijave oldalra.
Magyarul ez azt jelenti, hogy jelentkezés benyújtása.
Ezen az oldalon 3 adatot kell megadni.
Az első helyre a személyi azonosítószámot (JMBG)
kell beírni.
A második helyre az igazolványszámot kell beírni.
Ha az igazolványszám 8 számot tartalmaz,
akkor az igazolványszám elé 0-t kell beírni.
A legalsó helyre ki kell választani azt a bankot,
ahol számlánk van, vagy azt a bankot
ahova szeretnénk megkapni
a 60 eurós támogatást.
Ellenőrizze le az adatokat!
Ez után a Pošalji zahtev gombra kell kattintani.
Ez azt jelenti, hogy jelentkezett a támogatásra.
A nyugdíjasoknak és azoknak, akik
szociális segélyt kapnak, nem kell
külön jelentkezniük a támogatásra.
Ők automatikusan, vagyis jelentkezés nélkül is
megkapják a pénzbeli támogatást.


Olcsóbban tankolhatunk

Egy hétig olcsóbb lesz a benzin és a gázolaj is Szerbiában.

Közzétették a jövő péntekig esedékes üzemanyagárakat. Ennek értelmében a dízel literje 202, míg a 95-ös benzin literenkénti ára 191 dinár. Ez azt jelenti, hogy a gázolaj 3, míg a benzin 1 dinárral lesz olcsóbb. Az új árak 15 órától érvényesek.

Olcsóbban tankolhatunk

Jövő péntekig olcsóbb lesz a benzin és a dízel is Szerbiában.

Jövő péntek augusztus 2-a lesz.
Az új üzemanyagárak szerint 1 liter dízel 202 dinárba,
1 liter benzin 191 dinárba kerül
a szerbiai töltőállomásokon.
Töltőállomás ugyanaz, mint a benzinkút.
Az új üzemanyagárak szerint a dízel 3 dinárral,
a benzin 1 dinárral lett olcsóbb Szerbiában.
Az új üzemanyagárak péntek délután 3 órától érvényesek
a szerbiai töltőállomásokon.
Péntek július 26-a, tegnap volt.


A dízel olcsóbb lesz, a benzin ára marad

Az új árszabás délután háromkor lép életbe.

A dízel olcsóbb lesz, míg a benzin ára marad a régi az elkövetkező egy hétben - közzétette az illetékes minisztérium az üzemanyagárakat. Jövő hét péntekig a gázolaj ára maximum 194 dinár lehet, míg a benzin 175. Az előző héten a dízel 195, míg a benzin ugyanennyibe került.

Megvannak az új üzemanyagárak

Péntek délután 3 órától érvényesek az új üzemanyagárak a szerbiai töltőállomásokon.

Péntek január 5-e, tegnap volt.
Töltőállomás ugyanaz, mint a benzinkút.
A dízel olcsóbb lesz a következő 7 napban Szerbiában.
Ez azt jelenti, hogy 1 liter dízel 194 dinárba kerül.
A benzin ára marad a régi a következő egy hétben.
Ez azt jelenti, hogy továbbra is 1 liter benzin 175 dinárba kerül
a szerbiai benzinkutakon.
Az új üzemanyagárakról minden pénteken döntenek az országban.


Csökken az üzemanyag ára Szerbiában

Az új árakra vonatkozó döntés délután 3 órakor lép életbe.

Olcsóbb lett a benzin és a gázolaj is Szerbiában. Az előző héthez viszonyítva 2 dinárral kell kevesebbet fizetni az üzemanyag literjéért. Délután 3 órától a következő péntekig az eurodízel 180 dinárba, míg a BMB 95-ös benzin 173 dinárba kerül majd.

Csökken az üzemanyag ára

Péntek délután 3 órától lettek érvényesek
az új üzemanyagárak a szerbiai benzinkutakon.
Péntek május 12-e, tegnap volt.
Olcsóbb lett a benzin és a dízel is Szerbiában.
Az előző héthez viszonyítva 2 dinárral kell
kevesebbet fizetni az üzemanyag literjéért.
Ez azt jelenti, hogy a dízel 180 dinárba kerül
a következő 7 napban a szerbiai töltőállomásokon.
A töltőállomás ugyanaz, mint a benzinkút.
A benzin 173 dinárba kerül a következő 7 napban.
Minden péntek délután 3 órakor
határozzák meg az új üzemanyagárakat az országban.


Marad az árstop Szerbiában

Még legkevesebb egy hónapig biztos érvényben marad az alapvető élelmiszerekre vonatkozó árstop - erről döntött a szerb kormány.

Az árbefagyasztás az 1 kilogramm kiszerelésű, valamint az 5 és 10 kilogrammos csomagolásban árusított kristálycukorra, 5 kilogrammig a T-400-as és T-500-as lisztre és az 1 literes napraforgóolajra is vonatkozik. Változatlan áron kell kínálni a sertéscombot és a csirkehúst és a 2,8 százalék zsírtartalmú pasztőrözött tejet is.
Azt is megszabták, hogy a beszállítók kötelesek a megadott kiszerelésekben biztosítani a fent említett termékeket. Az ülésen szó volt arról is, hogy a gáz árát is szinten tartják, annak érdekében, hogy ne a fogyasztók fizessék meg azt, ha a világpiaci ára elszállna ennek az energiahordozóknak. A szerb kormány először a tavalyi év végén döntött úgy, hogy a szociálisan legkiszolgáltatottabbak és a piac védelme érdekében a 2021. november 15-i szintre korlátozza az olaj, a liszt, a cukor, a tej és a sertéscomb árát.

Marad az árstop Szerbiában

A szerb kormány döntése szerint még marad az árstop Szerbiában.

A szerb kormányban azok
a politikusok dolgoznak, akik
döntéseikkel az országot irányítják.
Még legkevesebb 1 hónapig
biztosan marad az árstop
az alapvető élelmiszerekre.
Ez azt jelenti, hogy még legalább
1 hónapig nem emelkedhetnek
az alapvető élelmiszerek árai a boltokban.
Alapvető élelmiszer például a liszt, a cukor, az olaj.
Az árbefagyasztás az 1 kilogramm kiszerelésű,
az 5 kilogrammos és a 10 kilogrammos
csomagolásban árusított kristálycukorra vonatkozik.
Az árbefagyasztás a T-400-as
és a T-500-as lisztre is vonatkozik.
Az árbefagyasztás az 1 literes
napraforgóolajra is vonatkozik.
Változatlan áron kell kínálni
a sertéscombot, a csirkehúst
és a 2,8 százalék zsírtartalmú tartósított tejet is.


Érkeznek az emelt összegű nyugdíjak

Megkezdték a megemelt nyugdíjak kifizetését Szerbiában - jelentette be Siniša Mali. A szerb pénzügyminiszter elmondta, mintegy 1,7 millió ember nyugdíja emelkedik meg 5,9 százalékkal.

A megemelt nyugdíjat ma azok kapták meg, akik korábban vállalkozóként tevékenykedtek, február 5-én a mezőgazdasági nyugdíjasoknak is megérkezik a megemelt járandóság, 10-én pedig a többi nyugdíjas számláján is ott lesz a megemelt összeg. Mali hozzátette, a lakosságnak több oka is van az optimizmusra, hiszen az év elején emelkedett a minimálbér, valamint a közszférában dolgozók bére is.
A mostani emelkedés azt jelenti, hogy az idős szerbiai polgárok havonta átlagosan 29 400 dinárt kapnak. Ez azt jelenti, hogy a nyugdíjemelés előttihez képest átlagosan havi 1700 dinárral emelkedik a járandóságuk.
Hajnal Irén szabadkai kisnyugdíjasnak minden dinár számít, ezért örül a nyugdíjemelésnek.
„Egy kicsit segít, de még mindig nem elég ahhoz, hogy mindent teljesen kifizessünk, tehát a számlákat, megéljünk belőle, gyógyszert vegyünk belőle. Nem, nem olyan nagyon segít rajtunk. Nekem például a villanyszámlát tudom belőle kifizetni, annyival több, egy havi villanyszámlámat kifizetni.”
A nyugdíjak összege jóval gyorsabban emelkedik, mint az infláció, ezt megígértük és teljesítjük is - nyilatkozta még az év elején Siniša Mali. A szerb pénzügyminiszter szerint a nyugdíjbiztosítási rendszer egyre jobban működik.
„Az, ami Szerbia minden polgára számára fontos, hogy évről évre csökken, hogy úgy mondjam, a dotáció, a támogatás a költségvetésből a nyugdíjbiztosítási alapnak.”
Siniša Mali hozzátette, az úgynevezett svájci formula alapján a nyugdíjak 5,9 százalékkal emelkedtek. A miniszter emlékeztetett arra is, hogy az év eleje óta nőtt a minimálbér és a közszférában dolgozók fizetése is.

Érkeznek a megemelt nyugdíjak

Tegnap megkezdték a megemelt nyugdíjak kifizetését Szerbiában.

Tegnap február 2-a,
kedd volt.
Nagyon sok nyugdíjasnak
emelték meg a nyugdíját
az országban.
Tegnap azok a nyugdíjasok
kapták meg a nagyobb
nyugdíjat, akik
korábban vállalkozóként
dolgoztak.
Február 5-től
a mezőgazdasági nyugdíjasok
kapják meg a megemelt
nyugdíj összegét.
Február 5-e péntek lesz.
Február 10-én
pedig az összes többi
nyugdíjas számlájára
megérkezik a megemelt
összeg.
Február 10-e jövő
szerda lesz.
A nyugdíjemelkedés után
az átlag havi nyugdíj
1700 dinárral növekszik.
Hajnal Irén 1 szabadkai
nyugdíjas.
Az idős hölgy elmondta,
örül a nyugdíjemelésnek,
mert minden pénz
jól jön.
Hajnal Irén azt is
elmondta, hogy
még mindig nem elég
a nyugdíj ahhoz,
hogy minden számlát
ki tudjon fizetni,
vagy meg tudja
vásárolni a gyógyszereket.
A szerb pénzügyminiszter
azt mondta, hogy
a lakosságnak több
oka van az örömre,
mert az év elején
emelkedett a minimálbér
és a közszférában dolgozók
fizetése is.
A szerb pénzügyminisztert
Siniša Malinak hívják.
Minimálbér az
a legalacsonyabb fizetés,
amit a munkaadó
köteles kifizetni
a munkásnak.
Közszférában dolgozó
például a rendőr, a katona,
a tanító, tanár.


A húsvét sem lesz olcsó mulatság idén

A tojás idén januárban mintegy 30 százalékkal volt drágább az EU-ban, mint 2022 azonos időszakában, míg Szerbiában 31,2 százalékos drágulást jegyeztek.
Szerbia vonatkozásában 2020 és 2021 januárja között átlagosan 1,6 százalékkal, míg 2021 és 2022 januárja között 19,8 százalékkal drágult a termék.
Egyeseknek még mindig nem drága a tojás, a többi élelmiszerrel összehasonlítva. Annak ellenére, hogy az illetékesek húsvétra akár 50 dináros árat jósolnak a tojás darabjáért, sokan nem mondanak majd le arról az ünnepi szokásukról, hogy húsvétkor több tíz tojást fessenek be.
Szerbiában a tojás minőségére vonatkozó szabályozás alapján a friss, a kategóriás tojás, súlya alapján négy csoportba sorolható: az S, az M, az L és az XL kategóriába. A szabadkai Tejpiac egyik kisboltjában csak L nagyságú tojást lehet vásárolni 22 dinárért.
Marija Bešević, eladó, szabadkai Tejpiac: „Szépek a tojások, nagyok, frissek, jelenleg ez az áruk. Hogy mekkora lesz az áruk, nem tudom, míg meg nem kapom az új csomagot. Általában húsvétkor szokott lenni ár növekedés. Elmondhatom, hogy nincs valami nagy kereslet húsvétkor sem a termék iránt, mert a bevásárlóközpontok sokkal olcsóbban kínálják a tojást, de ezek valószínűleg sokáig álltak.”
A hajdújárási Balázs Piri Attila szerint emelkedik a takarmány ára. Ezért a termelőknek is emelni kell az árakon. Hétvégente mintegy 250 tanyasi tojást ad el állandó vásárlóinak.
Balázs Piri Attila, termelő, Hajdújárás: „Változott a tojás ára és valószínűleg most az ünnepekre egy kicsit még drágul a tojás, ez mind a költségek miatt van, a takarmány miatt, a kukorica ára miatt. Mi 25 dinárért adjuk a tanyasi tojást.”
Szerbiában a tojás jelenleg drágább, mint az Európai Unióban. Az Eurostat adatai szerint az uniós országok közül leginkább Csehországban, Magyarországon és Szlovákiában emelkedett a tojás ára.

Egyre drágább a tojás

Így a húsvét sem lesz olcsó idén.
Vannak, akik még így sem mondanak le arról,
hogy tojásokat fessenek be az ünnepekre.
Szerbiában 4 csoportba sorolható a tojás a súlya alapján.
Ez az S, az M, az L és az XL csoport.
A szabadkai Tejpiac egyik kisboltjában
csak L nagyságú tojást lehet vásárolni 22 dinárért.
A Tejpiacon áruló termelők nem tudják
előre megmondani, hogy húsvétra
mennyivel drágul meg a tojás.
Azt azonban lehet tudni, hogy az ünnepek idejére
történik az áremelkedés.
Az árusok szerint húsvétkor sem vásárolnak
több tojást az emberek a Tejpiacon.
Ez azért van, mert a bevásárlóközpontokban
olcsóbban tudják megvásárolni a tojást.
Az árusok elmondták, a tojás ára azért emelkedik,
mert drágább a takarmány ára is.
Takarmány például a kukorica.
Balázs Piri Attila, hajdújárási termelő
25 dinárért árulja a tanyasi tojást darabjáért
a szabadkai Tejpiacon.
Szerbiában a tojás jelenleg drágább, mint az Európai Unióban.
Adatok szerint az uniós országok közül
leginkább Csehországban, Magyarországon
és Szlovákiában emelkedett a tojás ára.
Az Európai Unió több európai ország csoportja.
Az Európai Unióhoz tartozó országokat
tagállamoknak nevezzük.
Szerbia nincs benne az Európai Unióba.


Nagyobb fizetések és nyugdíjak 2024-től

Jövő év január elsejétől tíz százalékkal emelkednek a fizetések a közszférában, a nyugdíjak pedig 14,8 százalékkal - mondta Siniša Mali.

Nagyobb fizetések és nyugdíjak, valamint további fejlesztések, ezeket emelte ki Siniša Mali szerb pénzügyminiszter a szerb közmédia műsorában a jövő évi költségvetés tervezete kapcsán. A történelem során először a GDP meghaladja a 70 milliárd eurót, miközben a GDP-hez viszonyított államadósság 51,7 százalék lesz – mondta Mali.
Mint fogalmazott, fejlesztési költségvetésről van szó, ami emeli az állampolgárok életszínvonalát. A 2024-es költségvetési törvény javaslatát a mai ülésen terjesztik a szerb kormány elé. A tervek szerint a legfontosabb költségvetési rendeletet a hónap végéig fogadja el a közgyűlés.

Jövő évtől nagyobb fizetések és nyugdíjak

Jövő év január 1-jétől nagyobb fizetések és nyugdíjak lesznek Szerbiában.

Jövő év 2024 lesz.
Jövő évtől 10 százalékkal emelkednek a fizetések a közszférában.
Közszférában dolgozik például a tanító, az orvos, a rendőr.
A nyugdíjak 14,8 százalékkal növekednek az országban 2024-től.
Ezt Siniša Mali szerb pénzügyminiszter jelentette be.
A szerb pénzügyminiszter arról is beszélt, hogy
különböző fejlesztések is várhatóak 2024-től az országban.
A szerb pénzügyminiszter elmondta, hogy
a fejlesztéseknek köszönhetően az emberek
jobb körülmények között élnek majd Szerbiában.


Jönnek az új üdülési utalványok

Vélhetően május végén, vagy június folyamán újabb 100 ezer üdülési utalványt bocsátanak ki, amit a szerbiaiak hazai turisztikai központokban használhatnak fel - mondta Husein Memić idegenforgalmi és ifjúsági miniszter. Emlékeztetett: az idén már kiosztottak ugyanennyi utalványt, ami rekordidő alatt elkelt. A támogatást 2015-ben osztották ki először, amivel a hazai turistákat kívánják szerbiai utazásra, pihenésre ösztönözni.
Memić szerint az idegenforgalom jó év elé néz, a turizmus gyors ütemben tért magához a koronavírus-járvány után, sőt fejlődik, és mind inkább azzal szembesülünk, hogy hiány van négy és öt csillagos szállodákból, mondta a miniszter.

Jönnek az új üdülési utalványok

Várhatóan május végén vagy június elején újabb üdülési utalványokat osztanak ki.

Újabb 100 ezer üdülési utalványt osztanak ki Szerbiában.
Az előző körben rekordidő alatt
elkelt az összes üdülési utalvány.
Az üdülési utalványokat a szerbiai lakosok
hazai üdülőhelyeken használhatják ki.
A támogatást 2015-ben osztották ki először.
A támogatás célja, hogy a hazai turistákat
szerbiai utazásra, pihenésre ösztönözzék.
Egy üdülési utalvány értéke 5 ezer dinár.


Aratóversenyt rendeznek hétvégén Muzslyán

Muzslyán szombaton negyvenedik alkalommal szervezik meg a hagyományos aratóversenyt.

A rendezvény célja megmutatni a kézi kaszálás fortélyait, régi szerszámokkal, a hagyományos reggelit és mindazt, ami az egykori betakarítást jellemezte. A jubileumra a szervezők új tartalmakkal is bővítik a rendezvényt. Az aratóverseny helyszínén lesz mezőgazdasági vásár, és a kistermelők is bemutatják a termékeiket. A legkisebbek számára szabadtéri rajzolást szerveznek. A közeli Napsugaras-tavon lesz horgász- és halászlé-főző verseny, az est pedig aratóbállal zárul.
Palatinus Ervin, tanácselnök, Muzslya HK: „Negyven éve csináljuk ezt az eseményt. Szerencsénk van, hogy Muzslyán 22 civil szervezet van, akki aktívan, minden nap valamit csinálnak. És köszönhetően nekik is ez az eredmény egy magas nívón van. Sikeres évek óta, és a jövőben is sikerülni fog, az végett, mert Muzslyának van egy összetartó ereje és a sok civil szervezet képezi ezt az összetartó erőt.”

Aratóversenyt tartanak Muzslyán

Aratóversenyt tartanak szombaton Muzslyán.

Szombat július 1-je lesz.
Idén 40. alkalommal szervezik meg az aratóversenyt Muzslyán.
A rendezvény célja megmutatni a kézi kaszálást, régi szerszámokkal.
Az aratóversenyen bemutatják a hagyományos reggelit
és mindazt, ami a régi aratásra volt jellemző.
Az aratóverseny helyszínén lesz mezőgazdasági vásár.
Az aratóversenyen a kistermelők is bemutatják a termékeiket.
A gyerekek számára szabadtéri rajzolást szerveznek.
A közeli Napsugaras-tavon lesz horgász- és halászlé-főző verseny,
Az este aratóbállal zárul Muzslyán.


Megjelentek az új üzemanyagárak az elkövetkező egy hétre vonatkozóan.

A gázolaj olcsóbb lesz, a benzin ára marad a korábbi. Az eurodízel 2 dinárral lett olcsóbb, így literje 212 dinárba kerül. A 95-ös benzin literjét továbbra is 182 dinárért vásárolhatjuk meg. Az új árak ma 15 órától érvényesek.

Megjelentek az új üzemanyagárak

Ma október 27-e, péntek van.
Az új üzemanyagárak a következő 7 napra érvényesek.
A dízel olcsóbb lesz a következő 7 napban.
A dízel ára 2 dinárral lett olcsóbb,
vagyis 1 liter dízel 212 dinárba kerül.
A benzin ára változatlan marad a következő 7 napban is.
Továbbra is 1 liter benzinért 182 dinárt kell fizetni
a szerbiai töltőállomásokon.
Töltőállomás ugyanaz, mint a benzinkút.
Az új üzemanyagárak ma délután 3 órától érvényesek
a szerbiai töltőállomásokon.


Elkészült a hellovajdasag.com weboldal

A Vajdasági Magyar Közösséget Érintő Idegenforgalom Fejlesztési Stratégia alapján a Prosperitati Alapítvány közreműködésében elkészült, és aktualizálásra került a hellovajdasag.com weboldal, amely magyar, szerb, angol és német nyelven érhető el, valamint a hozzá kapcsolódó közösségi média felületek is elindításra kerültek, olvasható a Prosperitati Alapítvány sajtóközleményében.
A hellovajdasag.com egyedülálló online idegenforgalmi platform, melynek célja naprakész információk szolgáltatása a régióban zajló eseményekről, az épített és természeti örökségeinkről, valamint a sport és gasztronómiai lehetőségekről.
Különleges szolgáltatásai közé tartozik a szolgáltatás-kereső funkció, valamint egy térképes szűrő, amely lehetővé teszi a felhasználók számára, hogy egyszerűen, témákra bontva kereshessenek a kínált lehetőségek között. A platform a vajdasági turisztikai stratégia fontos részét képezi, és hozzájárul a helyi turisztikai szolgáltatók és a régió turisztikai kínálatának fejlődéséhez.
A jövőbeni tervek között szerepel az online foglalások lehetőségének bevezetése, áll a közleményben.

Elkészült a hellovajdasag.com internetes oldal.

Az oldal magyar, szerb, angol
és német nyelven érhető el.
A hellovajdasag.com oldalhoz kapcsolódó
közösségi média felületeket is elindították.
Közösségi média például a Facebook, az Instagram, a TikTok.
A hellovajdasag.com egyedülálló
online idegenforgalmi felületet Vajdaságban.
Az internetes oldal célja, hogy friss információkat
lehessen olvasni Vajdaságban zajló eseményekről,
a Vajdaságban jelenlevő épített és természeti csodákról,
a sport és gasztronómiai lehetőségekről.
A jövőbeni terv például az is,
hogy az online foglalások lehetőségét bevezessék az oldalon.


Friss hazai termékek a szabadkai Tejpiacon

Egyre többen tartják fontosnak, hogy friss zöldség és gyümölcs kerüljön az asztalukra, ezért inkább a piacra mennek a bolt helyett. A termelői piacokon pontosan tudják, ki termesztette az árut, és még ki is mérik a kért mennyiséget.

Bár ma reggel kevesen voltak a szabadkai Tejpiacon, ez csak azért lehetett, mert az emberek inkább hétvégén vásárolnak, amikor jobban ráérnek. Az igencsak alacsony reggeli hőmérséklet sem kedvezett az árusoknak.
Kevés a vevő és kevés az árus a szabadkai tejpiacon, aki mégis itt vásárol, azért teszi, mert friss és hazai termékeket kaphat, még akkor is, ha az árak kicsit magasabbak.
Egyre tudatosabbak a fogyasztók. Inkább az itteni termelőket támogatják azzal, hogy a piacon vásárolnak.
„Tudom, hogy hazai, az üzletekben meg nem hazai, ott van mindenféle.”
A hideg idő miatt és hétköznap lévén kevesebb vásárló volt a szabadkai Tejpiacon, ennek ellenére Ćuro Eszter zöldségárusárus összességében elégedett a forgalommal.
„Most nagyon vitték a krumplit. Nekem primer krumplim van, első osztályú, 80 dinár kilója zsákban, 100 dinár kilója az asztalról, meg vitték nagyon a fokhagymát is, az őszi fokhagyma kilója 300-400 dinár, csomóra 80 dinár, meg van nekem tavaszi fokhagyma, az 600 dinár kilója. A káposztát viszik, a savanyú káposztát viszik, viszik a friss árut, a salátát is.”
Van, aki a kiszolgálás miatt választja a piacot, mivel itt kimérik neki az árusok a gyümölcsöt, a hipermarketekben pedig nem. A nyugdíjhoz képest eléggé magasak az árak, mégis többen itt vásárolnak.
„Szoktam venni krumplit, mandarint, néha banánt, meg csirkét a piacon.”
A piacon jelenleg gazdag a friss zöldség-, gyümölcs- és savanyúságkínálat. Annak ellenére, hogy az idény lassan véget ér, a savanyú káposztát sokan részesítik előnyben. 160-tól 200 dinár közötti áron kapható.

Egyre több ember tartja fontosnak, hogy friss zöldséget és gyümölcsöt vásároljon.

Ezért egyre többen vásárolnak a piacokon kapható
friss hazai termékekből.
A piacokon pontosan tudják, hogy ki termesztette az árut.
A piacokon ki is mérik a kért mennyiséget.
A szabadkai Tejpiacon főleg hétvégén van sok vásárló.
Hétvége szombat és vasárnap.
Hétköznaponként kevesebb a vevő és az árus is a tejpiacon.
Az egyik árus elmondta, hogy a vevők főleg krumplit,
fogyhagymát, káposztát és savanyú káposztát vásárolnak tőle.
Van, aki a kiszolgálás miatt választja a piacot.
A piacon kimérik az árusok a gyümölcsöt, a boltokban pedig nem.
A piacon jelenleg bőséges a friss zöldség,
gyümölcs- és savanyúságkínálat.
A téli szezon lassan véget ér,
mégis sokan vásárolják a savanyú káposztát.
A savanyú káposzta 160 dinártól 200 dinár közötti áron kapható.


Ma jár le a fiskalizációs támogatások igénylésének határideje

Az értékesítési helyeikre és az új pénztárgépekre 100-100 euró támogatást kérhetnek.

Az adózók még ma igényelhetik a támogatást az új fiskális eszközök beszerzéséhez. Minden bejegyzett üzlethelyiségért és adópénztárgépenként 100 euró dinárellenértéket kapnak az államtól, míg az áfarendszerben nem szereplők 20 százalékkal magasabb összeget kapnak.
A támogatás igényléséhez az adózóknak először az Adóhivatal ePorezi honlapján kell bejelenteniük az értékesítési helyekre vonatkozó adatokat.
A jelentkezés még október közepén kezdődött, és január utolsó napján, ma jár le.

Ma, január 31-én jár le a jelentkezési határidő az új fiskalizációra való átmenet támogatásának igénylésére.

Ez azt jelenti, hogy ma jelentkezhetnek utoljára
a gazdaságban résztvevők
az új fiskalizációra való átmenetet segítő támogatásra.
Gazdaságban résztvevő például az az eladó,
aki termékét piacon árulja.
Az új fiskalizációra való átmenet azt jelenti,
hogy például minden eladónak rendelkeznie kell pénztárgéppel.
Az új fiskalizációra való átmenet támogatása
azt jelenti, hogy az eladók az értékesítési
helyeik kifizetésére 100 eurót kapnak.
Értékesítési hely az, ahol az eladó árulja a termékét.
Az eladónak be kell jelentenie
az értékesítési helyét az Adóhatóságnál.
Az értékesítési helyért az eladónak fizetnie kell.
Az új fiskalizációra való átmenet támogatása
azt jelenti, hogy az eladók az új pénztárgépekre is
kapnak 100 eurót.
A támogatást a szerb állam fizeti ki.
A támogatásra való jelentkezés
még 2021. októberében kezdődött és ma jár le.
Ma 2022. január 31-e, hétfő van.


Benzint többért, dízelt ugyanannyiért tankolhatunk

Drágább lett a benzin, a gázolaj ára viszont változatlan maradt Szerbiában.

Mától egy hétig 177 dinárért tankolhatunk egy liter 95-ös benzint, vagyis 3 dinárral drágábban, mint korábban. A gázolaj ára nem változott, literenként továbbra is 194 dinárba kerül. Az új üzemanyagárak 15 órakor lépnek életbe és egy héten át érvényesek.

Drágább lett a benzin

Drágább lett a benzin, a dízel ára viszont változatlan maradt Szerbiában.

Az új üzemanyagárak péntektől érvényesek
a szerbiai töltőállomásokon.
Péntek március 10-e, tegnap volt.
Töltőállomás ugyanaz, mint a benzinkút.
A következő hét napban 177 dinárért
tankolhatunk egy liter benzint.
Ez 3 dináros drágulást jelent a korábbi árhoz képest.
A dízel ára nem változott a szerbiai töltőállomásokon.
Ez azt jelenti, hogy továbbra is
literenként 194 dinárba kerül a dízel.
Az új üzemanyagárak péntek délután 3 órától érvényesek.
Jövő pénteken határozzák meg újra
az új üzemanyagárakat Szerbiában.
Jövő péntek március 17-e lesz.


Hazai dinnye a standokon

Javában tart a dinnyeszezon Vajdaságban. Annak jártunk utána, milyen a jó dinnye és mennyiért kapható környékünkön.

A júliusi meleg kedvezett a gyümölcsnek így végre hazai termésekből válogathatnak a dinnyekedvelők a piacokon és az út menti árusoktól. A szabadkai Tejpiac standjain a hazai sárga és piros belsejű görögdinnyék közül is válogathatunk. Tucs József: „Szeretjük ezt a sárga bélűt, de nagyon nehéz találni és én ezt most kinéztem és ebből vettem. Azt hiszem 80 dinár a kilója.”
A görögdinnye nem utóérő, így nem mindegy, hogy milyet viszünk haza. Az optimális választáshoz az árusok több trükköt is ajánlanak. Például vegyük figyelembe a foltját. A nagyon világos vagy fehér szín nem jó jel, mert ez azt jelenti, hogy túl korán szedték le a dinnyét, míg a sárgás szín az optimális. „A minták alapján látszik, milyen. A széles vonalak szerint ez a női, de van, amelyik keskeny vonalas, az a férfi, de a női a legjobb, a széles csíkozott mintájú. Igen, azok az édesebbek” - mondta Zdravko Memetović mérgesi termelő.
A termelők szerint a legismertebb módszer a kopogtatás. Ha nyitott tenyérrel néhányat ráütünk és üreges hangot hallunk, akkor a dinnye biztosan érett, ha viszont telt zaj jön belőle, akkor még éretlen. Vojnić Izabela: „Az a legpraktikusabb, hogy kopogtassam meg és aszerint meglátom, hogy érett-e, meg hogy édes-e, de bizony volt amikor melléfogtam úgy is. Úgyhogy leginkább az elárasítót kérdezem, hogyha jó, akkor továbbra is nála vásárolom.”
A dinnye kilogrammonként a legtöbb helyen 60 dinár. A sok napsütés miatt ugyan idén kevesebb termett, de édesebbek a dinnyék - mondta Temesvári József, ludasi termelő. „Az idén a szárazság miatt egy kicsit gyengébbek, de úgymond ez a második virágzás, meg az első az még jobb, tehát nem lesz annyi, mint amennyire gondoltunk, kicsit gyengébb, de bízunk a jóban. Most, ahogy nem esik és nincs csapadék, süt a nap egyre finomabb és zamatosabb a termény, maga a dinnye.”
A legtöbb árusnál, ha lékeltetni nem is, kóstolni sok esetben lehet, így akik biztosra mennének, íz alapján is dönthetnek. A nagy melegben ideális étel a friss, lédús görögdinnye, amelyről sokan nem is tudják, mennyire jó hatással van szervezetükre. Magas C, Ca, Mg, rost és kálium tartalma mellett A és B vitaminokban is gazdag. Segít átmosni a veséket és ráadásul még a bőrnek is jót tesz. Fogyasszunk belőle minél többet hiszen nem csak finom, de egészséges is.

Hazai dinnye a piacokon

Nagyban tart a dinnyeszezon Vajdaságban.

A júliusi meleg megfelelt a gyümölcsnek.
Így a hazai termésekből válogathatnak a dinnyekedvelők
a piacokon és az út menti árusoktól.
A szabadkai Tejpiacon a hazai sárga
és piros belsejű görögdinnyék közül is válogathatnak a vásárlók.
Igazán finom, édes görögdinnyét néha nehéz találni.
Az árusok több trükköt is ajánlanak a vásárlóknak.
Például figyeljük meg a dinnye a foltját.
A nagyon világos vagy fehér szín nem jó,
mert ez azt jelenti, hogy túl korán szedték le a dinnyét.
A sárgás szín a legjobb.
A széles csíkozott mintájú az édesebbek.
A dinnye kilogrammonként a legtöbb helyen 60 dinár.
A sok napsütés miatt idén kevesebb dinnye termett,
de édesebbek a dinnyék.
A legtöbb árusnál meg lehet kóstolni a dinnyét,
így biztosra mehetünk, hogy édes-e.
A hőségben nagyon jó hatással van a szervezetünkre
a dinnye fogyasztása.
A dinnyében nagyon sok a vitamin.
Fogyasszunk belőle minél többet, mert nem csak finom,
de egészséges is.


Az év első vására Magyarkanizsán

A szervező, Magyarkanizsa Helyi Közössége számos programmal készült kicsiknek és nagyoknak egyaránt.

Igencsak megtréfálta a szervezőket, a kilátogatókat és az árusokat az időjárás. Délelőtt ugyanis inkább hűvös, esős idő várta azokat, akik elmentek az idei első magyarkanizsai vásárra.
Raffai Ibolya, Magyarkanizsa: „Kanizsán az első vásár szokott a legszebb és a legnagyobb lenni. Sajnos most az idő nem engedi meg, hogy olyan sokan kijöjjenek, de emlékeim szerint nagyon sokan szoktak lenni, és az első nap, amikor kicsalja az embereket, az annyira kellemes.”
Az időjárás miatt a vártnál kevesebb portékát kínáltak az árusok, de a választék így is nagy volt. Virágok, ruhák, kézzel készített díszek, házi készítésű termékek várták a látogatókat.
Györke Antal, árus, Magyarkanizsa: „Az idő egy kicsit megviccel bennünket, de a tapasztalat az a vásároknak, hogy a helyszínen várjuk meg, hogy milyen idő lesz. Ha rossz is lesz, ha később kijavul is, de ne otthon bánkódjunk, hogy kisüt a nap. Ez már negyvenéves tapasztalat, amióta vásározunk.”
A szervezők kisállat-simogatóval, ingyenes lovaskocsikázással, vérnyomás- és vércukorméréssel, valamint igazi gasztronómiai különlegességekkel is készültek.
Mányi Zoltán, tanácstag, Magyarkanizsa HK: „Mi azért, amit tudtunk, azt befektettük ebbe a mai vásárba. Gyerekprogramokkal készültünk, majd óvónők fognak érkezni, illetve nagy figurák jönnek még a gyerekeknek, és ilyen tavaszi, húsvéti hangulatot szerettünk volna teremteni, illetve lesz a felnőtteknek gépbemutató, traktorok, mezőgépek, és fiákerozásra is lehetőség van.”
Magyarkanizsán a következő vásárt június 23-án tartják meg.

Megtartották az év első vásárát Magyarkanizsán

Tegnap megtartották az idei év első vásárát Magyarkanizsán.

Tegnap március 24-e, vasárnap volt.
A vásárt Magyarkanizsa Helyi Közössége szervezte meg.
A vásárban a szervezők különböző programokkal készültek
a kicsiknek és a nagyoknak is.
Magyarkanizsán az első vásár szokott a legszebb
és a legnagyobb lenni.
Ez most a hűvös és esős időjárás miatt nem így volt.
Kevesebb érdeklődő ment el a vásárba
és kevesebb árus is volt a rossz idő miatt.
A magyarkanizsai vásáron virágok, ruhák,
kézzel készített díszek,
házi készítésű termékek várták a látogatókat.
A szervezők kisállat-simogatóval,
ingyenes lovaskocsikázással,
vérnyomás- és vércukorméréssel,
és különleges ételekkel készültek
a vásárra látogatók számára.
Magyarkanizsán a következő vásárt június 23-án tartják meg.


Ismét drágább a benzin Szerbiában

A következő egy héten át a literenkénti ára 179 dinár lesz ennek a fajta üzemanyagnak. Ez egydináros áremelkedést jelent az eddigihez képest.

A dízel ára azonban nem változott, a gázolaj továbbra is 186 dinárba kerül. A szerb kormány július végéig meghosszabbította az üzemanyag árát korlátozó rendeletet. Az árváltozásokat péntekenként teszik közzé.

Drágább a benzin az országban

Ismét drágább a benzin a szerbiai töltőállomásokon.

A töltőállomás ugyanaz, mint a benzinkút.
A következő héten a benzin literenkénti ára 179 dinár lesz.
Ez 1 dinárral drágább az eddigi árhoz képest.
A dízel ára nem változik a következő 1 hétben sem.
A dízel literenkénti ára marad 186 dinár.
A szerb kormány július végéig meghosszabbította
az üzemanyag árát korlátozó törvényt.
A szerb kormányban azok a politikusok vannak,
akik döntéseikkel az országot irányítják.
Az üzemanyagokra vonatkozó árváltozásokat
péntekenként teszik közzé.
Ma július 21-e, péntek van.


Tovább drágul a krumpli

Jövőre legkevesebb 30-40 százalékkal kell majd többet fizetni a burgonyáért Szerbiában - jelentette ki Ratko Vukićević, a gučai Agro-mobil burgonyatermesztő vállalat igazgatója.

Nagyjából ennyivel ment fel az ára a műtrágyának, a magkrumplinak, a növényvédő szereknek és az üzemanyagnak is – emelte ki Vukićević. Hozzátette, hogy a szárazság is nagy gondot okoz a termelőknek. Csupán Vajdaságban, egyes parcellákon lesz jó termés, azokon, amelyeken korai fajtákat ültettek, és ahol lehetőség volt az öntözésre. Szavai szerint országos szinten a burgonyaültetvények mindössze 4 százalékát öntözik. A szerbiai burgonyatermesztés rémálmát az jelentené, ha máshol az idén jó volna a termés, és emiatt elöntené az itteni piacot az olcsó, behozatali krumpli. Egy ilyen szerencsétlen helyzet már magát a szerbiai burgonyatermesztés jövőjét is veszélyeztetné – hívta fel a figyelmet az igazgató.

Tovább drágul a krumpli

A burgonya ugyanaz, mint a krumpli.
Jövőre még drágább lesz a krumpli Szerbiában.
Jövő év 2023 lesz.
Azért magasabb a krumpli ára,
mert drágább a műtrágya, a magkrumpli,
a növényvédő szerek és az üzemanyag is.
A szárazság is nagy gondot jelent
a krumplitermelőknek.
Vajdaságban is kevés helyen lesz jó termés.
Azokon a vajdasági helyeken lesz
jó a krumplitermés, ahol korai
krumpli fajtákat ültettek, és ahol volt elég öntözés.


Kinek jó hír, kinek rossz - megjelentek az új üzemanyagárak

A dízel drágul, a benzin olcsóbb lesz az elkövetkező hét napban Szerbiában.

A 15 órától érvényes árak szerint egy liter gázolaj 214 dinárba kerül, vagyis 3 dinárral többe, mint eddig. A benzin egy dinárral lesz olcsóbb, 191 dinárt kérhetnek el érte a kutakon.

Megjelentek az új üzemanyagárak

Tegnap délután 3 órakor határozták meg az új üzemanyagárakat Szerbiában.

Tegnap szeptember 29-e, péntek volt.
A dízel drágul, a benzin olcsóbb lesz
az elkövetkező 7 napban Szerbiában.
Ez azt jelenti, hogy 1 liter dízel 214 dinárba kerül.
Ez 3 dinárral több, mint a múlt héten volt.
A benzin 1 dinárral lesz olcsóbb,
vagyis 191 dinárba kerül a szerbiai töltőállomásokon.
Töltőállomás ugyanaz, mint a benzinkút.
Minden pénteken délután 3 órakor döntenek
az új üzemanyagárakról az országban.


Lejárt a tavalyi éves országos és megyei autópálya-matricák érvényessége kedden éjfélkor Magyarországon, szerdától már csak a 2023-as éves matricák érvényesek.

Az úthasználati jogosultságok eltérő mértékben drágultak az idén, a Nemzeti Útdíjfizetési Szolgáltató (NÚSZ) Zrt. weboldalán közzétett díjtáblázat szerint az országos éves autópálya-matricáért személygépkocsik esetében 49 190 forintot kell fizetni, mintegy 5 százalékkal többet a tavalyi 46 850 forintnál, az éves megyei matricák ára pedig 5720 forint a tavalyi 5450 forint után.
Jelentősebben nőtt a rövidebb időszakokra szóló jogosultságok ára. A személygépkocsik esetében (D1 díjkategória) a havi matrica ára 8900 forint a tavalyi 5210 forint után, a tíz napig érvényes matrica pedig 5500 forintra drágult az előző évi 3820 forintról.
Az útdíjfizetési szolgáltató tapasztalatai szerint az új éves autópálya-matricák beszerzését sokan hagyják az utolsó pillanatra. Január 31-én éjfélkor több mint 3 millió éves országos és megyei autópálya-matrica érvényessége járt le, két nappal korábban, azaz vasárnapig még csak kicsivel több mint 1,3 millió darab 2023-ra szóló éves matricát vásároltak a NÚSZ adatai szerint.
A 2023-as éves országos és megyei matricák a díjköteles gyorsforgalmi úthálózaton 2024. január 31-én éjfélig használhatók.

Mától az új éves autópálya-matricák érvényesek Magyarországon

Mától már csak az új éves autópálya-matricák érvényesek Magyarországon.

Ma február 1-je, szerda van.
Kedd éjféltől már lejárt a tavalyi éves
országos és megyei autópálya-matricák érvényessége
Magyarországon.
Kedd január 31-e, tegnap volt.
Mától már csak a 2023-as éves matricák
érvényesek Magyarországon.
A Nemzeti Útdíjfizetési Szolgáltató (NÚSZ) Zrt.
internetes oldalán lehet megtekinteni
a magyarországi autópálya-matricák árait.
Idén megdrágultak az autópálya-matricák árai
Magyarországon.
A személygépkocsik esetében
49 190 forintot kell fizetni az országos
éves autópálya-matricáért.
Az éves megyei matricák ára pedig 5720 forint.
Idén a havi matricák ára is megdrágult.
Ez azt jelenti, hogy a személygépkocsik esetében
(D1 díjkategória) a havi matrica ára 8900 forint.
A 10 napig érvényes matrica pedig 5500 forintra drágult.
A 2023-as éves országos és megyei
matricák 2024. január 31-én éjfélig használhatók.


Belgrád ismét a világ legszennyezettebb városai között

A szerb főváros mellett rossz a levegőminőség Valjevóban, Pancsován, Szabadkán, Újvidéken és Nišben is.

A levegő részecsketartalma magas, így több helyen az egészségre veszélyes besorolású, míg egyes településéken a veszélyeztetett csoportba tartozókat óvva intik attól, hogy hosszabb időt töltsenek a levegőn. A rossz levegőminőséget az időjárási viszonyok, valamint a fűtési idény idézte elő. Jellemzően addig tart, ameddig nem érkezik csapadékosabb, szelesebb idő térségünkbe. Goran Trivan szerb környezetvédelmi miniszter azt mondta, valóban szennyezett a levegő országszerte, ezzel a problémával azonban nem csak Szerbiának kell szembenéznie a régióban. Leszögezte, fontos lenne, hogy a helyi önkormányzatok tegyenek intézkedéseket annak érdekében, hogy a helyzet változzon.

Szennyezett a levegő Belgrádban

Belgrád Szerbia fővárosa.
A világ legszennyezettebb
városai között van Belgrád.
A szennyezett levegő piszkos.
A szennyezett levegő nagyon rossz
az ember egészségére.
Több szerbiai városban is
szennyezett a levegő.
Valjevóban, Pancsován, Szabadkán,
Újvidéken és Nišben is szennyezett a levegő.
A fűtési szezon miatt szennyezett a levegő
több szerbiai városban is.
Fűtéskor rossz anyagok kerülnek a levegőbe.
A száraz időjárás miatt is szennyezett a levegő.
Esőre és szeles időjárásra van szükség.
Amikor esik az eső és fúj a szél,
nem szennyezett a levegő.
Amikor szennyezett a levegő,
nem jó sokáig kint lenni a szabadban.


Hatalmas sorok alakulhatnak ki a határátkelőkön

Már ma is ízelítőt kaptunk abból, hogy mire számíthatunk a hétvégén.

Hatalmas sorok várhatók ezen a hétvégén is a szerb-magyar határátkelőkön. A Horgos-Röszke autópálya átkelőn már ma a késő délutáni órákban több mint egy kilométeres volt a sor, de a Kelebia-Tompa átkelőn is több mint egy órás veszteglés alakult ki délután. A Bajmok-Bácsalmás átkelő a hétvégén reggel hét óra és éjfél között lesz nyitva.
A nyaralni indulók és a Nyugat-Európába hazatérő vendégmunkások miatt torlódások alakulhatnak ki, ezért több órás várakozásra lehet számítani - figyelmeztetnek az illetékesek. Indulás előtt ajánlott tájékozódni a határfigyelő oldalakon és mobilalkalmazásokon. A hosszú várakozást a kánikula is megnehezíti, úgyhogy mindenkinél legyen elegendő víz és türelem.

Ezen a hétvégén is tömeg a szerb-magyar határokon

Ma is több órás várakozásra kell számítani a szerb-magyar határátkelőkön.

Ma augusztus 8-a, vasárnap van.
A reggeli órákban már hosszú sorokban
álltak az autósok, akik Magyarország felé indultak meg.
Az autópályán Horgosnál több kilométeres a kocsisor.
A kisebb határátkelőkön is már több órát kell várakozni.
Ezek a kis határátkelők például a horgosi közúti
és a királyhalmi határátkelő.
Aki teheti, ne induljon ma útnak a szerb-magyar határátkelőkre.
Akinek útnak kell indulni, az válassza
a kisebb határátkelőket, mint például
a Bajmok-Bácsalmás, a Rábé-Kübekháza,
vagy a Gyála-Tiszasziget határokat.
Fontos információ, hogy a horgosi kishatár
egész hétvégén csak a Magyarország felé induló
utasokat fogadja.
Hétvége szombat és vasárnap.
A hőség miatt, aki útnak indul, vigyen magával elég folyadékot.


Fokozatos lehűlés kezdődött

Nyugat felől gyakran erősen megnövekszik a felhőzet, eső, zápor és zivatarok is lehetnek. A maximum hőmérséklet 26-28 fok között alakul Vajdaságban.

Kedden hűvösebb lesz és sok lesz a felhő felettünk, több helyen eső is előfordulhat. A legmagasabb nappali hőmérséklet 20 és 25 fok között alakul, de a tartósabban csapadékos részeken pár fokkal hidegebb is lehet. Késő estére 14 és 19 fok közé hűl le a levegő.
Szerdán már kevésbé lesz csapadékos az időjárás, ettől függetlenül hidegebb lesz. A legmagasabb nappali hőmérséklet ekkor már csak 20 fok körül várható.

Lehűlés kezdődött térségünkben

Napról napra hűvösebb lesz térségünkben.

Ma erősen felhős lesz az ég.
Ma egész nap csapadék is előfordulhat.
Csapadék ugyanaz, mint az eső.
Ma délután maximum 26 fok és 28 fok között
alakul a hőmérséklet Vajdaságban.
Ma szeptember 27-e, hétfő van.
Kedden még hűvösebb időjárás lesz.
Kedden is felhős lesz az ég, esőre is számítani lehet.
Kedd délután 20 fok és 25 fok között
várható a hőmérséklet.
Kedden késő estére 14 fok és 19 fok közé
hűl le a levegő.
Kedd szeptember 28-a, holnap lesz.
Szerdán még hidegebb lesz.
Szerdán már kevesebb eső várható.
Szerdán már csak 20 fokos hőmérséklet lesz térségünkben.


Rekordszámú maskarás búcsúztatja a telet az idei mohácsi busójáráson

Gyermek néptánccsoportok és busócsoportok bemutatóival, farsangi felvonulással kezdődik meg ma délután a mohácsi busójárás.

Hat napon át 64 busócsoport minden eddiginél több, 2000 maskarása űzi a telet a Duna-parti városban. A programok délután kettő órakor kezdődnek. Ezt követően gyermek maskarások, kisbusók farsangolnak a város utcáin és terein, az érdeklődők busójárási eszközöket tekinthetnek meg, táncházat is rendeznek, emellett pedig megnyitják a mohácsi busójárásról és a bajai maszkajárásról szóló időszaki kiállítást.
Az esemény leglátványosabb programjait a tradíciónak megfelelően az idén is farsangvasárnapon tartják. A busók így február 27-én kelnek át csónakkal a Dunán, vonulnak fel a belvárosban, teszik vízre a farsangi koporsót, avatnak új busókat és gyújtanak hatalmas máglyát a város főterén.

Ma kezdődik a mohácsi busójárás

Ma délután kezdődik a mohácsi busójárás.

Gyermek néptánccsoportok,
busócsoportok bemutatóival
és farsangi felvonulással kezdődik meg ma
a mohácsi busójárás.
Mohács 1 magyarországi város.
Busójáráskor a férfiak és a nők szőrös nagy
bundákat és fából faragott rémisztő maszkokat viselnek.
A busók hangos kiabálással, ricsajjal űzik el a telet
és hívogatják a tavaszt.
A mohácsi busójárás idén 6 napig tart.
A mohácsi busójáráson idén 64 busócsoport vesz részt.
A mohácsi busójáráson idén
több mint 2 ezer busó űzi el a telet.
A programok ma délután 2 órakor kezdődnek el Mohácson.
Ez után gyermek kisbusók vonulnak fel
a város utcáin és terein.
Az érdeklődők busójárási eszközöket tekinthetnek meg.
Az érdeklődők ma táncházban is részt vehetnek.
Ma nyitják meg a mohácsi busójárásról
és a bajai maszkajárásról szóló kiállítást Mohácson.
A leglátványosabb és legérdekesebb programot
farsangvasárnap tartják meg Mohácson.
Farsangvasárnap február 27-e lesz.
A busók farsangvasárnap eveznek át csónakkal a Dunán,
vonulnak fel a városban,
teszik vízre a farsangi koporsót,
új busókat neveznek ki
és gyújtanak hatalmas máglyát a város főterén.
Máglya nagy tűzet jelent, amely sok,
egymásra rakott és meggyújtott fahasábból áll.
Idén is érdemes ellátogatni a mohácsi busójárásra.
Idén 2022 van.


Szeged napját köszöntik a hétvégén

Koncertekkel, zenés, táncos produkciókkal, az ország egyik legnagyobb kézműves seregszemléjével köszöntik Szeged napját a hétvégén - tájékoztat a szervező Szegedi Városkép és Piac Kft.

Szeged napját hagyományosan május 21-én ünneplik, mert a település 1719-ben a Bécs melletti Laxenburgban "a királyi jóakarat és kegyelem kitetsző tanúsága és jutalmaként" ekkor kapta vissza a szabad királyi város rangot, melyet első alkalommal a tatárjárás után, 1247-ben IV. Béla adományozott a városnak.
Hagyományosan az évfordulóhoz kapcsolódva, díszközgyűlésen adják át a város kitüntetéseit, köztük a díszpolgári címet, melyet idén Vécsei László akadémikus, orvosprofesszor kap.
Rácz Attila, a szervező cég ügyvezetője elmondta, pénteken kezdődik a Dóm téri kavalkád, ahol három napon át koncertek szórakoztatják az egybegyűlteket. Pénteken Delhusa Gjon és Charlie lép föl, szombaton mások mellett Bródy János lesz hallható, vasárnap pedig a Best of Geszti produkció zárja a rendezvényt. Szombat késő este ünnepi tűzijátékkal emlékeznek arra, hogy Szeged 304 éve nyerte vissza szabad királyi városi rangját.
A koncertek szünetében jótékonysági borárverést rendeznek, ahol a Szegedi Borfesztiválon kiállító termelők által felajánlott palackokra, borválogatásokra lehet licitálni. A befolyt összeg a Szegedi Újszülött Életmentő Szolgálat Alapítvány munkáját segíti.
Az ünnepi programok része idén is a Szegedi Hídivásár. Szombaton és vasárnap az autók és a tömegközlekedési eszközök helyét több mint 250 hazai kézműves és iparművész veszi át a Belvárosi hídon és a Híd utcában. A standoknál mindenki kedvére válogathat Magyarország legjobb keramikusainak, bőrdíszműveseinek, fafaragóinak, egyéb kézműveseinek egyedi portékáiból. A két nap során több kisebb zenei programmal, valamint utcaművészekkel, különböző vásári produkciókkal találkozhatnak a kilátogatók a hídon, a Civilek utcájába átsétálva pedig szegedi civil szervezetek interaktív bemutatóit tekinthetik meg.
A Szeged napját köszöntő programsorozat részeként vasárnapig tart a Szegedi Borfesztivál, az ország legnagyobb borászati seregszemléje, ahol idén - az 1995-ös indulás óta a legtöbb - 160 borász várja a több tízezer látogatót. A kiváló borok mellett a Széchenyi tér árnyas platánfái alatt koncertek szórakoztatják az egybegyűlteket.

Szeged napját ünneplik a hétvégén

KÉK-hír: Szeged napját ünneplik a hétvégén

Sok érdekes programmal ünneplik Szeged napját a hétvégén.
Koncertekkel, zenés, táncos produkciókkal,
az ország egyik legnagyobb kézműves vásárával
köszöntik Szeged napját a hétvégén.
Szeged napját hagyományosan május 21-én ünneplik.
Május 21-e vasárnap lesz.
Szeged napja alkalmából adják át
a város kitüntetéseit és a díszpolgári címet is.
Idén Vécsei László akadémikus, orvosprofesszor kapja a díjat.
Szeged napját a Dóm téren szervezik meg.
Az ünnepség péntektől vasárnapig tart Szegeden.
Péntek május 19-e lesz.
Pénteken Delhusa Gjon és Charlie lép föl.
Szombaton sok más előadó mellett Bródy János lesz hallható.
Szombat késő este ünnepi tűzijátékkal emlékeznek arra,
hogy Szeged 304 éve nyerte vissza
szabad királyi városi címét.
Vasárnap pedig a Best of Geszti produkció zárja a rendezvényt.
A 3 napos rendezvénysorozaton jótékonykodni is lehet.
A jótékonysági akció során összegyűjtött pénzből
a Szegedi Újszülött Életmentő Szolgálat Alapítvány
munkáját segítik a szervezők.
A Szeged napját köszöntő programsorozat részeként
vasárnapig tart a Szegedi Borfesztivál is.
Ez az ország legnagyobb borászati vásárát és kiállítását jelenti.
Idén 160 borász várja a több 10 ezer látogatót.
A szervezők mindenkit szeretettel várnak Szegedre!


Napsütésben fürdőzhetünk hétvégéig

Többnyire napos, de változóan felhős időjárásra kell számítani egész héten.

Kedden és szerdán több lesz a napsütés, a legmagasabb hőmérséklet 27 és 30 fok között alakul majd. Csapadékra ezen a két napon nem kell számítani.
Csütörtökön és pénteken változóan felhős és meleg időre van kilátás 27-29 fokos maximumokkal, északon záporokra, zivatarokra kell számítani.
A hétvége hozhat komolyabb lehűlést és több csapadékot. Ekkora a maximumok nem haladják meg a 20 Celsius fokot.

Sok napsütés várható a héten

Sok napsütés várható a héten térségünkben.

Napos, de változóan felhős időjárás lesz
a következő napokban.
Kedden és szerdán napos időjárás lesz.
Kedden és szerdán a délutáni órákban
27 fok és 30 fok között várható a hőmérséklet.
Ezen a 2 napon csapadékra nem kell számítani.
Kedd szeptember 13-a, holnap lesz.
Szerda szeptember 14-e lesz.
Csütörtökön és pénteken változóan felhős
és meleg idő várható.
Csütörtök és péntek délután
29 fokig melegszik a levegő.
Csütörtökön és pénteken egyes helyeken
kialakulhatnak záporok, zivatarok is.
Hétvégén érkezik a komolyabb lehűlés.
Hétvégén több esőre kell számítani.
Hétvégén már csak 20 fokos hőmérséklet várható
a délutáni órákban is.
Hétvége szombat és vasárnap.


A hét utolsó napja mérsékelten felhős és hideg lesz

Az ország keleti részén időnként megélénkül a szél. A hőmérő higanyszála Vajdaságban nem haladja meg a 8-9 Celsius-fokot.

A jövő hét elején felmelegedés várható. Hétfőn többnyire napos, melegebb idő lesz, 16-17 fokra is számíthatunk. Kedden tovább melegszik a levegő, akár 19-20 fok is lehet, de nyugat felől fokozatosan beborul majd az ég. Szerdán erősen felhős időre számíthatunk, záporral, helyenként zivatar kíséretében, érezhető hőmérséklet-csökkenéssel. A hegyekben havazás várható.

A hét utolsó napján felhős, hűvös idő várható

A hét utolsó napján felhős, hűvös időjárás lesz térségünkben.

A hét utolsó napja vasárnap.
Ma március 12-e, vasárnap van.
Ma délután 9 fokig melegszik a hőmérséklet Vajdaságban.
A jövő hét elején érkezik a felmelegedés.
Hétfőn napos, melegebb idő lesz
17 fokos hőmérséklettel.
Hétfő március 13-a, holnap lesz.
Kedden tovább melegszik a levegő.
Kedd délután akár 20 fokos kellemes, tavaszias idő is lehet.
Szerdára beborul az ég, záporok és zivatarok is előfordulhatnak.
A hegyekben akár havazás is kialakulhat.


Európa legnagyobb tűzijátéka

Minden eddiginél nagyobb és látványosabb volt az augusztus 20-ai tűzijáték Budapesten.

A Duna vonalában, több mint négy kilométer hosszan, a korábbinál több kilövőállásból indították a rakétákat.
 A Margit híd és a Petőfi híd között 65 speciális tutajról és 14 bárkáról lőtték fel a tűzijáték rakétáit.
Közben narráció és látványos drónshow kísérte a péntek esti több mint félórás programot.
A két évvel ezelőttihez képest nyolcszor annyi rakétát, összesen mintegy 40 ezer darabot lőttek fel 35 perc alatt.
Fényjátékot vetítettek az Országház homlokzatára.
A Duna mindkét oldala megtelt emberekkel, több százezren lehettek.

Gyönyörű tűzijáték volt Budapesten

Tegnap Európa legnagyobb tűzijátékát láthatták Budapesten.

Tegnap augusztus 20-a, péntek volt.
Minden év augusztus 20-án szervezik meg
a Szent István-napi ünnepséget Magyarországon.
Minden évben tűzijátékot szerveznek
Budapest központjában
a Szent István-napi ünnepség alkalmából.
Budapest Magyarország fővárosa.
Tegnap volt az eddigi legszebb és legnagyobb
tűzijáték Budapesten.
A Margit híd és a Petőfi híd között
65 speciális tutajról és 14 bárkáról lőtték fel
a tűzijátékokat tegnap este.
A tutaj és a bárka is vízi jármű.
Tegnap este 9 órától kezdődött a tűzijáték Budapesten.
A gyönyörű tűzijáték 35 percig tartott.
Szebbnél szebb fényjátékot is láthattak tegnap este
az emberek Budapest központjában.
A fényjátékot az Országház épületére vetítették.
Az országház parlamentet jelent.
Több mint 100 ezer ember látta tegnap Budapesten
Európa legnagyobb és legszebb tűzijátékát.
Európa 1 kontinens.
A kontinensen több ország van.


Október első hétvégéjén lesz a Nemzeti Vágta

Kisorsolták a 14. Nemzeti Vágta előfutamainak sorrendjét Budapesten.

Október 2-án és 3-án a megmérettetésen 60 magyarországi és határon túli település lovasa versenghet a leggyorsabbnak járó elismerésért a Hősök tere körül kialakított különleges pályán, többek között vajdaságiak is.
Szotyori Nagy Kristóf versenyigazgató kifejtette, idén több újítás is lesz a versenyen. A szombati napon ötfős előfutamokon vesznek részt a lovasok, 2,5 kört futnak a pályán. A 12 előfutam győztese automatikusan középdöntőbe jut, valamint az utánuk következő 12 legjobb időeredményt elért lovas is továbbjut a középdöntőbe, ahol 3,5 kör a táv. Az öt középfutam győztese jut aztán a döntőbe.
A kishuszár vágtán a korábbi 18 helyett 25 versenyző lovagolhat a Hősök terén.
Az eseményen a korábbi évekhez hasonlóan lesz nemzetközi futam is.

Október 2-án és 3-án tartják a Nemzeti Vágtát Budapesten.

Budapest Magyarország fővárosa.
A Nemzeti Vágta 1 híres lóverseny.
A Nemzeti Vágtát minden évben Budapesten,
a Hősök terén szervezik meg.
Idén 60 magyarországi és határon túli
település lovasa versenyez majd a Hősök terén
kialakított pályán.
Idén 2021 van.
A Nemzeti Vágtán vajdasági lovasok is versenyeznek.
Lesz kishuszár vágta is a budapesti Hősök terén.
Kishuszár vágta azt jelenti, hogy fiatal
lovasok versenyeznek egymással.
Korábbi években 18 kishuszár versenyezhetett a vágtán.
Idén 25 fiatal versenyző lovagolhat a Hősök terén.


Hajnali fagyokkal tér vissza a vénasszonyok nyara

A hideg és helyenként ködös reggel után túlnyomóan napos időre van kilátás.

A melegebb levegő beáramlása miatt a térségben néhány fokkal magasabb értékeket is mérhetünk, a maximum elérheti a 21 fokot is. A napos melegebb napok elkísérhetnek bennünket egészen a hét végéig is. Az előrejelzések szerint az egyedüli káros tényező a talaj menti fagy, amely kedvezőtlen lehet a mezőgazdaságban. Csütörtökön a minimum 5-9, a maximum pedig 21-23 fok között alakulhat Vajdaságban. Szombatra érkezhet átmeneti felhőzet, helyenként esővel.

Hajnali fagyok és délutáni melegek

A napokban hideg és helyenként ködös reggelek lesznek.

A hideg reggelek után
délutánonként kellemes,
napos időjárás várható
térségünkben.
A következő napokban
délutánonként akár 21 fokos
hőmérséklet is lehet.
A napos, kellemes
őszi időjárás hétvégéig
megmarad.
Hétvége szombat
és vasárnap lesz.
A hűvös reggeleken
akár talaj menti fagy is lehet.
Ez nem jó
a mezőgazdaságban,
mert például
a zöldségek is elfagyhatnak,
és tönkre mehetnek.
Talaj menti fagy
a talaj közelében
kialakult fagyot jelenti.
Ma és csütörtök délután is
napos időjárás várható.
Ma október 21-e,
szerda van.
Csütörtök október 22-e,
holnap lesz.
Csütörtök délután
maximum 21 és 23 fok
között lehet a hőmérséklet
Vajdaságban.
Szombaton érkezhet
a felhős és csapadékos
időjárás.
A csapadék ugyanaz,
mint az eső.


Fokozódik a hőség

Ma még kellemes nyári időnk lesz, a hőmérséklet nem haladja meg a 35 fokot.

A következő napokban azonban megérkezik az igazi kánikula, sok napsütéssel. Gomolyfelhőket csak elszórtan láthatunk majd az égen, csapadék nincs kilátásban.
Az orvosok szerint különösen a gyerekek és az idősek vannak veszélyben, de mindenkinek ügyelnie kell a megfelelő mennyiségű folyadékbevitelre és az ásványi anyagok pótlására. Fontos kiemelni még, hogy magas UV-sugárzásra is figyelmeztetnek, ezért érdemes napközben fényvédő szereket is használni, valamint kerülni a napot délelőtt tizenegy és délután hat óra között.
Csütörtökön még friss reggelre ébredhetünk, azonban később a hőmérő higanyszála már a 38-39 fokot is elérheti.
Pénteken sem lesz ez másképp. Gomolyfelhőket csak elszórtan láthatunk az égen. Esőre nincs kilátás. A kánikula marad a hétvégére is, de akkor már a hőmérő negyven fokot is mutathat. A szív és keringési problémákkal küzdők legyenek nagyon óvatosak. Valamint, aki útnak indul, annál mindig legyen tiszta ivóvíz.

Egyre melegebb lesz térségünkben

Ma délután 35 fokig melegedhet a levegő.
Ma július 20-a, szerda van.
A következő napokban megérkezik
az igazi forróság, sok napsütéssel.
A következő napokban csapadék nem várható.
Csapadék ugyanaz, mint az eső.
Holnap délután 39 fok is lehet.
Holnap július 21-e, csütörtök lesz.
A hétvégén is marad a hőség.
A hétvégén sem kell esőre számítani,
napközben akár 40 fokos forróság is lehet.
Hétvége szombat és vasárnap.
Az orvosok szerint ebben a nagy hőségben
főleg a gyerekek és az idősek vannak veszélyben.
Ezeken a meleg napokon mindenkinek
fontos a megfelelő mennyiségű
folyadék fogyasztása.
Ezekben a meleg napokban
délelőtt 11 óra és délután 6 óra között
nem ajánlott a napon tartózkodni.


Újítások és új határátkelők

Új határátkelők megnyitására, illetve a meglévők felújítására és átalakítására a jövő évben 251 millió dinárt fordít a szerb kormány.

Több újítást is bevezetnek a határátkelőhelyeken. Jövő év derekától ingyenes internet-hozzáférést biztosítanak minden utas számára – mondta Jovan Vorkapić, a Köztársasági Vagyonkezelő Igazgatóság vezetője. További két határátkelőt nyitnak meg Bajina Baštánál és Kotromannál. A Magyarországgal határos horgosi átkelőt jövőre bővítik ki. Gondolnak a kisebb átkelőkre is. Az igazgatóság olyan lehetőséget pályázott meg, amellyel az IPA-alapokból pénzelni tudják majd a kisebb határátkelők kiépítését, illetve felújítását, mint amilyen Bezdánnál, Gombosnál, Mali Zvorniknál és Uvacnál van.
Amennyiben az Európai Bizottság jóváhagyja Szerbia számára a pénzt, akkor az állam az erre szánt eszközök 15 százalékát biztosítja a saját költségvetéséből, míg az EU a 85 százalékát.

Határátkelők felújítása és új határátkelők

Határátkelők felújítását tervezi Szerbia a jövő évre.

Új határok megnyitását is tervezi
Szerbia a jövő évre.
A jövő év 2020 lesz.
A határátkelők felújítása és az
új határok megnyitása sok pénzbe fog kerülni.
Jövő évtől a szerbiai határátkelőkön
ingyenes internet-hozzáférés lesz minden utasnak.
Jövőre 2 új határátkelő fog megnyílni.
A 2 új határátkelő Bajina Baštánál
és Kotromannál lesz.
Bajina Bašta 1 város Szerbiában.
Kotroman 1 falu Szerbiában.
Kisebb szerbiai határátkelők
felújítását is tervezik jövőre.
Kisebb szerbiai határátkelő például
Bezdánnál, Gombosnál, Mali Zvorniknál és Uvacnál van.


Kedvezményesen utazhatnak a határon túli magyarok Magyarországon

Új időszámítás kezdődik a közlekedésben Magyarországon március elsején, ami négymillió ember életét fogja jobbá tenni – jelentette ki Lázár János magyar építési és közlekedési miniszter.

Lázár kiemelte, március elsejével indul az elmúlt évek legnagyobb rezsicsökkentése: olcsóbban, gyorsabban, egyszerűbben és igazságosabb feltételekkel juthat célba mintegy négy millió ember.
Holnaptól 700 ezer, 6 és 14 év közötti gyerek utazhat ingyen a hat év alattiakon kívül, egymillió 14 és 25 év közötti fiatalnak biztosítják a félárú közlekedést, köztük azoknak is, akiknek nincs tanulói jogviszonyuk, és emiatt eddig nem vehették igénybe az ötven százalékos kedvezményt. Ezenkívül hasonlóan a 65 év felettiekhez, a mintegy 300 ezer 65 év alatti nyugdíjasnak is ingyenes lesz a helyközi közlekedés, amit körülbelül 200 ezer nagycsaládnak szintén ingyenessé tesznek, ez hozzávetőlegesen egymillió embert jelent. Az állami szektor dolgozói féláron vehetik igénybe a helyközi közlekedést, csak regisztrálniuk kell, az eddigi bélyegzős rendszer megszűnik. Kedvezményt kapnak a határon túli magyarok is - emelte ki Lázár János.
Lázár János, építési és közlekedési miniszter, Magyarország: „900 ezer olyan honfitársunk van, aki magyar igazolvánnyal rendelkezik. Számukra eddig is volt kedvezmény. Most azonban a magyar igazolvány felmutatása mellett, évi 12 alkalommal ingyenesen fogjuk az utazást biztosítani számukra. Van 280 ezer magyar fogyatékos akik eddig 90 százalék díjtámogatásban részesültek, magyarul 10 százalékért cserébe utaztak. Számukra a holnapi naptól teljes egészében ingyenessé tesszük a közlekedést, ingyenessé tesszük az utazást.”

Március 1-jétől kedvezményesen utazhatnak a határon túli magyarok Magyarországon.

Ma március 1-je, péntek van.
A kedvezményekről szóló hírt Lázár János magyar építési
és közlekedési miniszter jelentette be.
Lázár János elmondta, hogy 900 ezer olyan
külhoni magyar ember él, akinek magyar igazolványa van.
A magyar igazolvánnyal rendelkező személyeknek
eddig is volt kedvezményük a magyarországi vonatközlekedésben.
Március 1-jétől még nagyobb kedvezményt kapnak az utazáshoz
a magyar igazolvánnyal rendelkező külhoni magyarok.
Márciustól, vagyis mától, a magyar igazolvány felmutatásával,
évi 12 alkalommal ingyenesen utazhatnak vonattal
a külhoni magyarok Magyarországon.
Mától a magyar fogyatékos személyek
teljesen ingyen utazhatnak Magyarországon.
Mától Magyarországon sokan mások is
kedvezményesebben utazhatnak.
Mától például 6 év és 14 év közötti gyerekek,
a 65 év felettiek és a 65 év alatti nyugdíjasok is
ingyen közlekedhetnek Magyarország területén.
Mától minden 14 év és 25 év közötti fiatal féláron közlekedhet.


Levélben köszöntötte Orbán Viktor a pedagógusokat

Levélben mondott köszönetet a pedagógusoknak Orbán Viktor magyar miniszterelnök.

Pedagógusnap alkalmából a magyar kormányfő azt írta: amikor 2020 márciusában a koronavírus-járvány elérte hazánkat, még nem tudtuk pontosan, milyen nehézségek előtt állunk, de hamar fel kellett ismernünk, hogy a járvány elleni védekezés nemcsak az egészségügy, hanem az oktatási rendszer gyors átállítását is szükségessé teszi.
Orbán Viktor értékelése szerint a nehezített körülmények ellenére a pedagógusok, valamint a nevelést és oktatást segítő dolgozók is példamutató munkát végeztek a vírus elleni küzdelemmel járó kényelmetlenségek és veszélyek dacára is.

Orbán Viktor köszönetet mondott a pedagógusoknak

Levélben mondott köszönetet a pedagógusoknak Orbán Viktor.

Orbán Viktor Magyarország miniszterelnöke.
Ma van a pedagógusok napja.
Ma június 6-a, vasárnap van.
Pedagógus például a tanító, a tanár.
Orbán Viktor a levelében azt írta,
hogy a pedagógusok a koronavírus-járvány
időszakában is jól feltalálták magukat,
kitartó és példamutató munkát végeztek.
Orbán Viktor megköszönte a pedagógusok
mindennapi munkáját.


Ismét nő a várakozási idő a határátkelőhelyeken, hosszabbított nyitvatartás Bajmoknál és Királyhalomnál

A horgosi autópálya-átkelőhelyen ma reggel már három órát kell várniuk az utazóknak a Szerbiából való kilépésre, közölte a Szerbiai Motoros Szövetség. Hosszabbított nyitvatartással dolgoznak a határátkelők Bajmoknál és Királyhalomnál.

A kamionok Horgosnál hat, Kelebiánál három órát várakoznak. A többi átkelőn egyelőre nincs hosszabb várakozás. Augusztus utolsó hétvégéjén fokozott mértékű közlekedés várható a szerbiai közutakon is.
Hosszabbított nyitvatartással dolgoznak a határátkelők Bajmoknál és Királyhalomnál. Pénteken, szombaton és vasárnap a Bajmok-Bácsalmás és a Királyhalom-Ásotthalom határátkelőhely hosszabbított nyitvatartással fogadja az utazókat. Ezeken a hétvégi napokon Bajmoknál egészen szeptember 11-éig reggel 7 és éjfél között tartanak nyitva, Királyhalomnál pedig augusztus 31-éig reggel hét és este 10 között lehet a határon átutazni.

Hosszú sorok várhatóak a határátkelőhelyeken

Hétvége közeledtével hosszú sorok várhatóak a határátkelőhelyeken.

Hétvége szombat és vasárnap.
A horgosi autópálya-átkelőhelyen
ma reggel már 3 órát kellett várniuk
az utazóknak a Szerbiából való kilépésre.
Ma augusztus 26-a, péntek van.
A kamionok Horgosnál 6 órát várakoznak.
A kamionosoknak Kelebiánál 3 órát kell várakozniuk.
A többi határátkelőhelyen még nincs
hosszabb várakozási idő.
Augusztus utolsó hétvégéjén
nagyobb forgalom várható
a szerbiai közutakon is.


Pápai Joci képviseli Magyarországot májusban az Eurovíziós Dalfesztiválon

Az én apám című szám nyerte A Dal 2019 című showműsort szombaton Budapesten.

Pápai Joci az első előadó, akinek kétszer sikerült megnyernie a válogatót, hiszen 2017-ben Origo című dalával már győzött és képviselte az országot az Eurovíziós Dalfesztiválon, ahol nyolcadik lett.
A szombati döntőbe 8 versenyző jutott, akik közül négyet a zsűri pontjai alapján választottak ki. Ebből a négy versenyzőből viszont már csak a közönségen múlt, hogy ki nyeri meg a viadalt. A 16 éves Nagy Bogi Holnap című szívbemarkoló dalával is a legjobb négy közé került.
Nagy Bogi, énekesnő: „Az biztos, hogy egyáltalán nem vagyok csalódott, és nagyon boldog vagyok, hogy idáig eljuthattam, aztán dolgozunk tovább. Állítólag a jövő héten felvesszük a következő dalt, aztán lesz, ahogy lesz.”
Vavra Bence, énekes: „Jólesett. Eszméletlen jólesett, hogy a zsűri bizalmat szavazott nekem. Magyarországon tényleg a szakma nagyjai egytől-egyig. Both Miklós, Artisjus-díjas, de mindenki nagyon sokat lerakott az asztalra, amiért nagyon sokat kell dolgozni. Az ő szájukból különösen jólesett hallani, és nagyon szépen köszönöm, hogy bizalmat szavaztak.”
Pápai Joci könnyeivel küszködött, amikor megtudta, hogy ismét ő képviselheti Magyarországot az Eurovíziós Dalfesztiválon. A verseny után hálás köszönetet mondott mindenkinek.
Pápai Joci, győztes, A Dal 2019: „Nagyon bízom benne, hogy magamba szívtam az elmúlt időszakban olyan dolgokat, amelyekkel most nem kell ismerkednem, de azért ez nagyon nagy falat minden tekintetben. Hálás vagyok a sorsnak, hogy megélhetem másodszor is!”
Pápai Joci május 14-én lép színpadra Tel-Avivban az Eurovíziós Dalfesztivál első elődöntőjében. Mivel a szerb versenyző is ekkor áll rajthoz, ezért Joci vajdasági szurkolói ismét tudják telefonos szavazatukkal támogatni az énekest.
A Pápai Jocival és A Dal 2019 döntőjében készült exkluzív interjúkat teljes egészében a Pannon Presszó holnapi adásában sugározzuk az FM 91.5 MHz-en.

Pápai Joci fog énekelni az Eurovíziós Dalfesztiválon

Pápai Joci Az én apám című zeneszámot fogja énekelni az Eurovíziós Dalfesztiválon.

Pápai Joci egy magyarországi énekes.
2019. február 23-án, szombaton sok énekes versenyzett Budapesten.
Február 23-án Pápai Joci dala nyert Budapesten.
Budapest Magyarország fővárosa.
Budapesten sok ember él.
Pápai Joci dala nyert Budapesten, ezért ő fog menni az Eurovíziós Dalfesztiválra.
Az Eurovíziós Dalfesztivál 2019. május 14-én fog kezdődni.
Az Eurovíziós Dalfesztivált 2019. május 14-én lehet nézni a tévében.
Az Eurovíziós Dalfesztivál az a hely, ahol sok országból jönnek énekesek énekelni.
Az Eurovíziós Dalfesztiválon az énekesek versenyeznek, hogy kié a legjobb dal.
Az Eurovíziós Dalfesztiválon sok ember hallgatja a dalokat.
Az Eurovíziós Dalfesztiválon az emberek szavazzák meg, hogy melyik énekesé a legjobb dal.
Az Eurovíziós Dalfesztivál Tel-Avivban lesz.
Tel-Aviv egy város Izraelben.
Izrael nagyon messze van Szerbiától.
Pápai Joci már énekelt 2017-ben az Eurovíziós Dalfesztiválon.
Pápai Joci 2017-ben az Origó című zenével 8. lett az Eurovíziós Dalfesztiválon.
Pápai Joci nagyon boldog, hogy megint mehet énekelni az Eurovíziós Dalfesztiválra.
Pápai Joci zenéjére lehet sms-ben szavazni 2019. május 14-én.


Tűz és fény játéka - az államalapítás és Szent István előtt tisztelgett a tűzijáték

Budapesten csaknem 40 ezer pirotechnikai eszközt lőttek fel szombaton este. Hét fő kilövési pont volt az uszályoknál.

Az idei tűzijáték és a hozzá tartozó show több mint 4 kilométer hosszan, a Margit hídtól egészen a Petőfi hídig tartott. A Tűz és fény játéka nevet viselő, az államalapítás és Szent István előtt tisztelgő hagyományos tűzijátéknak monumentális fényfestés, fény- és drónshow is része volt. A magyar történelem nagy pillanatait élhették át a résztvevők egy kisfiú álmán keresztül.
Az ünnepi műsor tartalma:
A MagyarTurisztikai Ügynökség előzetes közleménye szerint a tűzijáték kerettörténetében egy kisgyermek álma elevenedik meg a Duna felett. A kisfiú a Szent Korona szellemével találkozva repül végig az államalapítás utáni magyar történelem nagy fejezetein a hódítók korától egészen a 20. századig. A tájékoztatás szerint az első blokkban az államalapítás utáni történelem eseményei állnak a középpontban, a második rész a Hunyadi-kornak és a nándorfehérvári diadalnak állít emléket, a harmadik szakasz az 1848-as forradalmat és szabadságharcot mutatja be, a negyedik pedig az 1956-os eseményeket emeli ki. A produkció utolsó percei úrhuzamba állítják a magyar történelmet, jelenünket és jövőnket.

Megtartották az ünnepi tűzijátékot Budapesten

Tegnap este 9 órakor kezdődött az ünnepi tűzijáték Budapesten.

Tegnap augusztus 27-e, szombat volt.
Budapesten közel 40 ezer tűzijátékot
lőttek fel szombat este.
A tűzijátékhoz idén fényjáték és fényfestés is tartozott.
A tűzijáték és a hozzá tartozó
fényjáték több mint 4 kilométer hosszan tartott,
a Margit hídtól egészen a Petőfi hídig.
A tűzijátékot az államalapítás
és Szent István-király ünnepe alkalmából
tartották meg tegnap este.
Augusztus 20-án a rossz időjárás miatt
el kellett halasztani az ünnepi tűzijátékot.
Akik részt vettek a tűzijátékon,
azok a magyar történelem
nagy pillanatait élhették át
1 kisfiú álmán keresztül.
A Pannon Televízió élőben közvetítette
az ünnepi tűzijátékot tegnap este.